
Οργανισμός διοικητικών υπηρεσιών Τεχνολογικού Εκ¬ 
παιδευτικού Ιδρύματος Δυτικής Μακεδονίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις: 

α) Του άρθρου 20 του Ν. 2503/1997 «Διοίκηση, οργά¬ 
νωση, στελέχωση της περιφέρειας, ρύθμιση θεμάτων για 
την τοπική αυτοδιοίκηση και άλλες διατάξεις» (ΦΕΚ 107 
Α'). 

β) Του άρθρου 29Ατου Ν. 1558/1985 (ΦΕΚ 137Α') που 
προστέθηκε με το άρθρο 27 του Ν. 2081/1992 (ΦΕΚ 154 
Α') και αντικαταστάθηκε μετηνπαρ. 2α του άρθρου 1 του 
Ν. 2469/1997 (ΦΕΚ38Α'). 

2. Το γεγονός ότι από τις διατάξεις του παρόντος δια¬ 
τάγματος προκαλείται επί του κρατικού προϋπολογισμού 
δαπάνη ύψους 67.800 ΕΥΡΩ κατά το τρέχον οικονομικό 
έτος, που θα αντιμετωπισθεί από τις πιστώσεις του προϋ¬ 
πολογισμού του ΥΠ.Ε.Π.Θ. (Ε.Φ. 19-240, ομάδα ΚΑΕ 
0200) και 135.600 ΕΥΡΩ, περίπου, ετησίως, κατά την επό¬ 
μενη πενταετία η οποία θα αντιμετωπίζεται από τις πιστώ¬ 
σεις που θα εγγράφονται προς τούτο, στην προαναφερό- 
μενη ομάδα ΚΑΕ του ιδίου Ε.Φ. 

3. Την αριθμ.ΔΙΔΚΦ.1 / 2/22875/31.10.2001 κοινή από¬ 
φαση του Πρωθυπουργού και της Υπουργού Εσωτερι¬ 
κών, Δημόσιας Διοίκησης και Αποκέντρωσης «Ανάθεση 
αρμοδιοτήτων στους Υφυπουργούς Εσωτερικών, Δημό¬ 
σιας Διοίκησης και Αποκέντρωσης» (ΦΕΚ 1480 Β'). 


4. Την 1100383/1330/Α0006/31.10.2001 κοινή απόφαση 
του Πρωθυπουργού και του Υπουργού Οικονομικών «Κα¬ 
θορισμός αρμοδιοτήτων των Υφυπουργών Οικονομικών» 
(ΦΕΚ 1485 Β'). 

5. Το Π.Δ. 81/20.3.2002 «Συγχώνευση των Υπουργείων 
Εθνικής Οικονομίας και Οικονομικών στο Υπουργείο Οι¬ 
κονομίας και Οικονομικών» (ΦΕΚ. 57 Α'). 

6. Την ΣΤ5/53/31.10.2001 κοινή απόφαση του Πρωθυ¬ 
πουργού και του Υπουργού Εθνικής Παιδείας και θρη¬ 
σκευμάτων «Καθορισμός αρμοδιοτήτων των Υφυπουρ¬ 
γών Εθνικής Παιδείας και θρησκευμάτων» (ΦΕΚ 1484 Β'). 

7. Την 431/02 γνωμοδότηση του Συμβουλίου της Επι¬ 
κράτειας, με πρόταση των Υφυπουργών Εθνικής Παιδεί¬ 
ας και θρησκευμάτων, Εσωτερικών, Δημόσιας Διοίκησης 
και Αποκέντρωσης και Οικονομίας και Οικονομικών, απο¬ 
φασίζουμε: 

ΜΕΡΟΣ ΠΡΩΤΟ 

ΔΙΑΡΘΡΩΣΗ - ΑΡΜΟΔΙΟΤΗΤΕΣ 

ΚΕΦΑΛΑΙΟ Α' 

ΒΑΣΙΚΗ ΔΙΑΡΘΡΩΣΗ 

Άρθρο 1 

Γενικές Διατάξεις 

1. Η διοικητική και γραμματειακή στήριξη των μονάδων 
του Τεχνολογικού Εκπαιδευτικού Ιδρύματος (Τ.Ε.Ι.) Δυτι¬ 
κής Μακεδονίας στο εν γένει εκπαιδευτικό και ερευνητικό 
του έργο, διενεργείται από τις διοικητικές του υπηρεσίες. 

2. Οι διοικητικές υπηρεσίες διαρθρώνονται στις οργανι¬ 
κές μονάδες που αναφέρονται στο άρθρο 2 του παρό¬ 
ντος Διατάγματος. 

Άρθρο 2 
Διάρθρωση 

Οι διοικητικές υπηρεσίες του Τ.Ε.Ι. Δυτικής Μακεδονίας 
διαρθρώνονται σε οργανικές μονάδες ως εξής: 

1. Διευθύνσεις 

α. Διεύθυνση Διοικητικού, 

β. Διεύθυνση Οικονομικού, 

γ. Διεύθυνση Συντονισμού Σπουδών και Σπουδαστικής 
Μέριμνας 

2. Αυτοτελή Τμήματα 

α. Τμήμα Σχεδιασμού, Οργάνωσης και Ανάπτυξης, 

β. Τμήμα Πληροφορικής, 

γ. Τμήμα Ερευνητικών Προγραμμάτων, 






























6046 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


δ. Τμήμα Τεχνικών Υπηρεσιών, 
ε. Τμήμα Δημοσίων και Διεθνών Σχέσεων, 
στ. Τμήμα Εκδόσεων και Βιβλιοθήκης, 
ζ. Γραμματεία Προέδρου-Αντιπροέδρου και Γενικού 
Γ ραμματέα, 

η. Γραμματείες Σχολών, 
θ. Γ ραμματείες Τ μημάτων 

3. Παραρτήματα 

ΚΕΦΑΛΑΙΟ Β' 

ΔΙΑΡΘΡΩΣΗ - ΑΡΜΟΔΙΟΤΗΤΕΣ ΔΙΕΥΘΥΝΣΕΩΝ - 
ΤΜΗΜΑΤΩΝ ΚΑΙ ΛΟΙΠΩΝ ΥΠΗΡΕΣΙΩΝ 
Άρθρο 3 

Διεύθυνση Διοικητικού 

1. Η Διεύθυνση Διοικητικού συγκροτείται από τα ακό¬ 
λουθα Τμήματα: 

α) Προσωπικού 

β) Διοικητικής Μέριμνας και πρωτοκόλλου 
γ) Συλλογικών και ατομικών οργάνων και επιτροπών 

2. Οι αρμοδιότητες της Διεύθυνσης Διοικητικού κατα- 
νέμονται στα τμήματα ως εξής: 

αα) Τμήμα Προσωπικού, στην αρμοδιότητα του οποί¬ 
ου υπάγονται όλα τα θέματα που έχουν σχέση με την εν 
γένει υπηρεσιακή κατάσταση του κάθε φύσης και σχέσης 
εργασίας εκπαιδευτικού και ειδικού εκπαιδευτικού προ¬ 
σωπικού του Τ.Ε.Ι., όπως διορισμοί, προσλήψεις, μονιμο¬ 
ποιήσεις, εξελίξεις, αποσπάσεις, μετακινήσεις, χορήγη¬ 
ση αδειών, έκδοση μισθολογικών πράξεων, πειθαρχικά, 
τήρηση προσωπικών μητρώων, απολύσεις, αποδοχές πα¬ 
ραιτήσεων απάτην υπηρεσία, μέριμνα για τη συνταξιοδό- 
τηση και κάθε άλλο σχετικό θέμα. 

ββ) Τμήμα Διοικητικής Μέριμνας και Πρωτοκόλλου, 
στην αρμοδιότητα του οποίου υπάγονται όλα τα θέματα 
που έχουν σχέση με τις εργασίες πρωτοκόλλου, την τή¬ 
ρηση του γενικού αρχείου του Τ.Ε.Ι., και την κωδικοποίη¬ 
ση της νομοθεσίας και νομολογίας που διέπειτην εν γένει 
λειτουργία του ιδρύματος σε συνεργασία με το Τμήμα 
Πληροφορικής, την εν γένει παραγωγή και αναπαραγωγή 
εγγράφων και εντύπου υλικού με οποιαδήποτε τεχνικό 
μέσο, την διεκπεραίωση και αποστολή της αλληλογρα¬ 
φίας του Τ.Ε.Ι., τη βεβαίωση ακρίβειας αντιγράφων και 
φωτοαντιγράφων και κάθε άλλο θέμα σχετικό με τη δια¬ 
χείριση του αναλώσιμου υλικού για τη λειτουργία των 
Υπηρεσιών Διοικητικής Μέριμνας, και ό,τι αφορά την φύ¬ 
λαξη και την καθαριότητα των χώρων του ιδρύματος, την 
λειτουργία του τηλεφωνικού κέντρου, τωντηλετύπων και 
λοιπών μέσων επικοινωνίας. 

γγ) Τμήμα Συλλογικών και Ατομικών Οργάνων και 
Επιτροπών στις αρμοδιότητες του οποίου υπάγονται όλα 
τα θέματα που έχουν σχέση: 

Με την συγκρότηση, την λειτουργία και την γραμματεια¬ 
κή υποστήριξη των συλλογικών οργάνωντου Τ.Ε.Ι. και ιδίως 
της Συνέλευσης, του Συμβουλίου του ΤΕΙ, του Τεχνικού 
Συμβουλίου, του Περιφερειακού Συμβουλίου Τεχνολογικής 
Εκπαίδευσης και των Υπηρεσιακών Συμβουλίων καθώς και 
όλα τα θέματα που έχουν σχέση με τις διαδικασίες εκλογής 
και ανάδειξης των ατομικών και συλλογικών οργάνων του 
ΤΕΙ καθώς και με την έκδοση των πράξεων για την συγκρό¬ 
τηση των πάσης φύσεως επιτροπών και ομάδων εργασίας. 

Άρθρο 4 

Διεύθυνση Οικονομικού 

1. Η Διεύθυνση Οικονομικού συγκροτείται από τα ακό¬ 
λουθα Τμήματα: 


α) Τμήμα Προϋπολογισμού και Δαπανών. 

β) Τμήμα Μισθοδοσίας και Αποζημιώσεων 

γ) Τμήμα Προμηθειών και Διαχείρισης Περιουσίας 

2. Οι αρμοδιότητες της Διεύθυνσης Οικονομικού κατα- 
νέμονται στα τμήματα ως εξής; 

αα) Τμήμα Προϋπολογισμού και Δαπανών, στην αρ¬ 
μοδιότητα του οποίου υπάγονται όλα τα θέματα που 
έχουν σχέση με: 

1. Τη σύνταξη και αναμόρφωση του προϋπολογισμού, 
τη σύνταξη του απολογισμού και ισολογισμού και την 
υποβολή τους στα αρμόδια όργανα προς έγκριση. 

2. Την παρακολούθηση των εσόδων του ΤΕΙ και την έκ¬ 
δοση των γραμματίων είσπραξης. Ως έσοδα εννοούνται 
επιχορηγήσεις από τακτικό προϋπολογισμό και δημόσιες 
επενδύσεις, επιχορηγήσεις από λοιπούς φορείς του εσω¬ 
τερικού και του εξωτερικού, επιστροφές χρημάτων κ.λ.π. 
έσοδα υπέρ τρίτων. 

3. Τη σύνταξη οικονομικών εκθέσεων και βεβαιώσεων. 

4. Τις πράξεις προβλέψεων στον προϋπολογισμό (δη¬ 
λαδή πράξεις ανάληψης υποχρεώσεων σε βάρος των πι¬ 
στώσεων του προϋπολογισμού του ΤΕΙ). 

5. Την τήρηση αρχείου όλων των θεμάτων αρμοδιότη¬ 
τας του τμήματος. 

6. Την αναγνώριση, εκκαθάριση και ενταλματοποίηση 
δαπανών που αφορούν τις πάσης φύσεως προμήθειες, 
αγορές και λοιπές δαπάνες που βαρύνουν τον προϋπο¬ 
λογισμό του ΤΕΙ. 

7. Την αποστολή όλων των χρηματικών ενταλμάτων 
πληρωμής και προπληρωμής του Ιδρύματος στην αρμό¬ 
δια υπηρεσία του Ελεγκτικού Συνεδρίου προς θεώρηση. 

8. Την πληρωμή των υποχρεώσεων του Ιδρύματος 
(οδοιπορικά, προμηθευτές κ.λ.π.) πλην των δαπανών μι¬ 
σθοδοσίας και αποζημιώσεων που υπάγονται στο Τμήμα 
Μισθοδοσίας και Αποζημιώσεων. 

9. Την έκδοση χρηματικών ενταλμάτων πληρωμής για 
αποδόσεις στο Δημόσιο και στα Ταμεία των φόρων και 
των κρατήσεων. 

10. Τον έλεγχο των λογαριασμών του Ιδρύματος. 

11. Την τήρηση των απαιτουμένων βιβλίων, σύμφωνα 
με τις διατάξεις του Δημόσιου Λογιστικού. 

12. Την τήρηση του αρχείου των πρωτοτύπων θεωρη¬ 
μένων χρηματικών ενταλμάτων πληρωμής και προπλη¬ 
ρωμής και των παραστατικών αυτών. 

ββ) Τμήμα Μισθοδοσίας και Αποζημιώσεων, στην αρ¬ 
μοδιότητα του οποίου υπάγονται όλα τα θέματα που 
έχουν σχέση με: 

1. Την αναγνώριση και εκκαθάριση δαπανών μισθοδο¬ 
σίας, αποδοχών και κάθε είδους αποζημιώσεων και αμοι¬ 
βών του κάθε φύσης και σχέσης εργασίας προσωπικού. 

2. Την αναγνώριση και εκκαθάριση δαπανών για μετα¬ 
κινήσεις εκτός έδρας. 

3. Την αναγνώριση και εκκαθάριση δαπανών αποζημιώ¬ 
σεων μελών συμβουλίων, επιτροπών και ομάδων εργασίας. 

4. Την τήρηση των αναγκαίων βιβλίων, φορολογικών 
μητρώων και στοιχείων. 

γγ) Τμήμα Προμηθειών και Διαχείρισης Περιουσίας, 

στην αρμοδιότητα του οποίου υπάγονται όλα τα θέματα 
που έχουν σχέση με: 

1. Την υλοποίηση του προγράμματος προμηθειών σύμ¬ 
φωνα με τις ισχύουσες διατάξεις 

2. Την αναγνώριση των δαπανών και την έκδοση των 
σχετικών εγκριτικών αποφάσεων αφού προηγηθεί η σχε¬ 
τική ανάληψη υποχρέωσης. 

3. Τη μίσθωση κινητών και ακινήτων. 

4. Τη διαχείριση κάθε είδους αναλώσιμου υλικού. 

5. Την αξιοποίηση και διαχείριση της κινητής και ακίνη¬ 
της περιουσίας του ΤΕΙ. 

6. Την απογραφή των περιουσιακών στοιχείων και τη 
σύνταξη κτηματολογίου. 

7. Την τήρηση των αναγκαίων βιβλίων και στοιχείων. 

Άρθρο 5 

Διεύθυνση Συντονισμού Σπουδών 
και Σπουδαστικής Μέριμνας 

1. Η Διεύθυνση Συντονισμού Σπουδών και Σπουδαστι¬ 
κής Μέριμνας συγκροτείται από τα ακόλουθα Τμήματα: 

α) Τμήμα Σπουδών Πρακτικής άσκησης και Σταδιοδρο¬ 
μίας. 

β) Τμήμα Σπουδαστικής Μέριμνας και Περίθαλψης 

2. Οι αρμοδιότητες της Διεύθυνσης Συντονισμού Σπου¬ 
δών και Σπουδαστικής Μέριμνας κατανέμονται στα τμή¬ 
ματα ως εξής: 

αα) Τμήμα Σπουδών Πρακτικής Άσκησης και Σταδιο¬ 
δρομίας, στην αρμοδιότητα του οποίου υπάγονται όλα τα 
θέματα που έχουν σχέση με: 

1. Τη μέριμνα για τη συγκέντρωση των προγραμμάτων 
σπουδών όλων των τμημάτων και την παρακολούθηση κά¬ 
θε τροποποίησής τους. 

2. Τη μέριμνα για την έγκαιρη ετοιμασία της ύλης του 
οδηγού σπουδών σε συνεργασία με τις γραμματείες των 
τμημάτων και το τμήμα εκδόσεων και βιβλιοθήκης. 

3. Τη μέριμνα γιατο συντονισμό της εκπαιδευτικής δρα- 
στηριότηταςτωντμημάτων, ιδιαίτερα σε θέματα που ανα- 
φέρονται στο ωρολόγιο πρόγραμμα, στην πραγματοποί¬ 
ηση των εξετάσεων, όπως και την επίλυση των θεμάτων 
που ανακύπτουν. 

4. Τον συντονισμό των διαδικασιών που αφορούντις εγ¬ 
γραφές, μετεγγραφές και κατατακτήριες εξετάσεις. 

5. Την παροχή κατευθύνσεων και οδηγιών για την έκ¬ 
δοση πιστοποιητικών σπουδαστικής κατάστασης και την 
απονομή πτυχίων και λοιπών τίτλων. 

6. Την υποβολή προτάσεων για οργάνωση προγραμμά¬ 
των επιμόρφωσης μετεκπαίδευσης και εξειδίκευσης 
σπουδών. 

7. Τη μέριμνα για την πρακτική άσκηση των σπουδα¬ 
στών σε συνεργασία με τις σχετικές επιτροπές με κύρια 
επιδίωξη την αποδοτική άσκηση των σπουδαστών και την 
αποτελεσματική σύνδεση της εκπαίδευσης με την παρα¬ 
γωγή. 

8. Την ενημέρωση και την επαγγελματική αποκατάστα¬ 
ση των αποφοίτων και ειδικότερα: 

9. Τη μέριμνα για την ενημέρωση των σπουδαστών για 
τις νέες τάσεις που επικρατούν και τις ελλείψεις δεξιοτή¬ 
των που υπάρχουν στην αγορά εργασίας και τις προοπτι¬ 
κές που διαφαίνονται για το άμεσο, μεσοπρόθεσμο και 
μακροπρόθεσμο μέλλον. 

10. Τη μέριμνα για τη συγκέντρωση πληροφοριών που 
θα επεξεργάζεται και θα διαχέει στους σπουδαστές για 
τις ανάγκες συγκεκριμένων επιχειρήσεων σε ανθρώπινο 
δυναμικό. 

11. Την παροχή συμβουλών στους σπουδαστές για τις 
δυνατότητες που υπάρχουν και τις ενέργειες στις οποίες 
θα πρέπει να προβούν προκειμένου να έχουν θετικά απο¬ 
τελέσματα στην προσπάθειά τους για ανεύρεση μιας θέ- 
σεως εργασίας και το σχεδίασμά της σταδιοδρομίας 
τους. 


12. Τη μέριμνα για την επαφή των επιχειρήσεων με τους 
σπουδαστές που έχουν εκδηλώσει ενδιαφέρον να εργα¬ 
στούν σε συγκεκριμένο τομέα είτε με μεμονωμένες συνα¬ 
ντήσεις είτε με τη διοργάνωση ημερίδων-συναντήσεων. 

13. Τηντήρηση βάσης δεδομένων, η οποία ενημερώνε¬ 
ται συνεχώς με τα στοιχεία όλων των τελειόφοιτων και 
αποφοίτων, με αίτηση των ενδιαφερομένων σπουδα¬ 
στών. 

14. Την ενημέρωση των σπουδαστών σε θέματα Ειδι¬ 
κών Προγραμμάτων Επιμόρφωσης Μετεκπαίδευσης 
σπουδών. 

ββ) Τμήμα Σπουδαστικής Μέριμνας και Περίθαλψης, 

στις αρμοδιότητες του οποίου υπάγονται όλα τα θέματα 
που έχουν σχέση με: 

1. Τη διοικητική υποστήριξη για την εκπλήρωση των 
σκοπών της Σπουδαστικής Λέσχης που είναι: 

η μέριμνα για την εξασφάλιση της απαραίτητης υλικο- 
τεχνικής υποδομής παροχής σίτισης και στέγασης στους 
σπουδαστέςτου Τ.Ε.Ι. 

η μέριμνα για την οργάνωση και λειτουργία βιβλιοθη¬ 
κών, αναγνωστήριων, αναψυκτηρίων, εντευκτηρίων και 
λοιπών χώρων αναψυχής και άθλησης των σπουδαστών, 

η μέριμνα για την διοργάνωση αθλητικών, καλλιτεχνι¬ 
κών, πολιτιστικών και κοινωνικών εκδηλώσεων εντός και 
εκτός της χώρας, 

η μέριμνα για την περιοδική έκδοση ενημερωτικών φυλ¬ 
λαδίων με πληροφορίες γύρω από τις διευκολύνσεις και 
τον τρόπο που παρέχονται στους σπουδαστές, 

2. Την παροχή πληροφοριών σχετικά με την χορήγηση 
σπουδαστικών δανείων, υποτροφιών και άλλων βοηθημά¬ 
των, όπως και με την επίλυση προβλημάτων που προκύ¬ 
πτουν. 

3. Την παροχή πρωτοβάθμιας υγειονομικής φροντίδας 
και περίθαλψης στους σπουδαστές και το πάσης φύσεως 
προσωπικότου Ιδρύματος κατά τη διάρκεια των σπουδών 
τους. 

4. Την άσκηση ελέγχου στο εστιατόριο και το κυλικείο 
του Ιδρύματος σε συνεργασία με την αρμόδια υπηρεσία 
της Νομαρχίας. 

5. Την τήρηση βιβλίου κινήσεως των σπουδαστών και 
του προσωπικού, η διακίνηση της σχετικής αλληλογρα¬ 
φίας και η εισήγηση μέτρων προς την Δ/νση του Ιδρύμα¬ 
τος για την προαγωγή και διασφάλιση της υγείας των 
σπουδαστών και των εργαζόμενων και την υγιεινή των χώ¬ 
ρων του Ιδρύματος. 

6. Τη μέριμνα για την προμήθεια του αναγκαίου φαρ¬ 
μακευτικού υλικού και οργάνων. 

7. Την παροχή πρώτων βοηθειών. 

8. Την άσκηση πρόληψης για τη διατήρηση, βελτίωση 
και προαγωγή της υγείας των σπουδαστών με την υγειο¬ 
νομική διαφώτιση, την υγιεινή του περιβάλλοντος του 
Ιδρύματος, την υγιεινοδιαιτητική αγωγή, τον οικογενεια¬ 
κό προγραμματισμό, την αντισύλληψη, τα ναρκωτικά, τον 
αλκοολισμό και ψυχοκοινωνική έρευνα. 

9. Τη συνεργασία με όλους τους φορείς μέσα στην κοι¬ 
νότητα για την διοργάνωση εκδηλώσεων ή ημερίδων για 
θέματα κοινωνικής μέριμνας. 

Όσες από τις αρμοδιότητες αυτές αναφέρονται στη 
Σπουδαστική Λέσχη μεταφέρονται σ’ αυτή αυτοδίκαια με¬ 
τά την λειτουργία της. 

Άρθρο 6 

Αυτοτελές Τμήμα Σχεδιασμού, Οργάνωσης 
και Ανάπτυξης 

Στις αρμοδιότητες του τμήματος αυτού υπάγονται όλα 
τα θέματα που έχουν σχέση με: 

1. Την πραγματοποίηση επαφής με τοπικούς, δημόσι¬ 
ους και ιδιωτικούς φορείς του νομού και της ευρύτερης 
περιοχής με σκοπό την ενημέρωση, την προετοιμασία και 
τη συμμετοχή του ιδρύματος σε έργα τοπικού, περιφε¬ 
ρειακού, εθνικού και ευρωπαϊκού επιπέδου. 

2. Την υποβολή προτάσεων για την κατάρτιση παντός 
είδους προγραμμάτων που αναφέρονται στην ανάπτυξη 
του ιδρύματος και ιδίως σε θέματα ίδρυσης, κατάργησης, 
μετονομασίας σχολών, τμημάτων και λοιπών μονάδων κα¬ 
θώς επίσης και σε θέματα αναγκών σε μέσα και προσωπι¬ 
κό κάθε κατηγορίας και με οποιαδήποτε σχέση. 

3. Την αξιολόγηση της αποτελεσματικότητας των προ¬ 
γραμμάτων του ιδρύματος για την επίτευξη συγκεκριμέ¬ 
νων στόχων. 

4. Την υποβολή σε συνεργασία μετηνΤεχνική Υπηρεσία 
προτάσεων χωροταξικού σχεδιασμού του ιδρύματος. 

5. Την μέριμνα για τη μελέτη και την υπόδειξη μέτρων 
για την απλούστευση των γραφειοκρατικών τύπων και 
διαδικασιών και την παρακολούθηση της εφαρμογής των 
μέτρων αυτών. 

6 Την μέριμνα για την κατάρτιση μελετών και εισηγήσε¬ 
ων καθιέρωσης προσφορότερων μεθόδων εργασίας για 
ταχύτερη διεκπεραίωση των διοικητικών θεμάτων. 

7. Την υπόδειξη τρόπων για την εκκαθάριση και μικρο- 
φωτογράφηση των αρχείων του Ιδρύματος σε συνεργα¬ 
σία με το τμήμα Πληροφορικής. 

8. Την εισήγηση μέτρων για τη βελτίωση των συνθηκών 
εργασίας 

9. Την μελέτη των χρησιμοποιούμενων εντύπων με υπό¬ 
δειξη και εισήγηση τρόπων για τη βελτίωση και τυποποίη¬ 
σή τους. 

10. Τον σχεδίασμά των απλόυστευμένων εντύπων ιδιαί¬ 
τερα εκείνων που αναφέρονται στις συναλλαγές των υπη¬ 
ρεσιών του ιδρύματος με τους σπουδαστές. 

11. Την κωδικοποίηση της νομοθεσίας και νομολογίας 
που διέπει την εν γένει λειτουργία του ιδρύματος. 

Άρθρο 7 

Αυτοτελές Τμήμα Πληροφορικής 

Στις αρμοδιότητες του τμήματος υπάγονται όλα τα θέ¬ 
ματα που έχουν σχέση με: 

1. Την εξασφάλιση της αποτελεσματικής λειτουργίας 
των μηχανογραφικών συστημάτων (κεντρικών και περι¬ 
φερειακών). 

2. Τη μέριμνα για την ασφαλή τήρηση των αρχείωνπλη- 
ροφοριών και των προγραμμάτων, ώστε να επιταχύνεται 
η απρόσκοπτη λειτουργία των υπηρεσιώντου Ιδρύματος. 

3. Την παρακολούθηση των τεχνολογιών οργάνωσης 
γραφείου και την πρόταση νέων εφαρμογών με την υιο¬ 
θέτηση των τεχνολογιών αυτών. 

4. Την ανάλυση και σχεδίαση των διαδικασιών λειτουρ¬ 
γίας των διοικητικών υπηρεσιώντου Ιδρύματος, με σκοπό 
την ανάπτυξη των σχετικών πληροφοριακών συστημά¬ 
των. 

5. Τη μέριμνα για την τήρηση των βαθμών ασφαλείας 
των αρχείων πληροφοριών ώστε να εξασφαλίζεται η εμπι¬ 
στευτικότητά τους. 


6. Την παρακολούθηση των δυσλειτουργιών των πλη¬ 
ροφοριακών συστημάτων και την φροντίδα για την άρση 
αυτών. 

7. Τη συνεργασία με το Τμήμα Σχεδιασμού και Οργάνω¬ 
σης για την επανεξέταση των διαδικασιών και της μηχα¬ 
νογραφικής τους υποστήριξης. 

8. Τη μέριμνα για τη σύνταξη προδιαγραφών εξοπλι¬ 
σμού Πληροφορικής (Ηαΐ'άννεΐ'θ/δοίΙνναΐ'Θ) για τις υπάρ- 
χουσες ή νέες ανάγκες των διοικητικών υπηρεσιών του 
Ιδρύματος, καθώς επίσης και για τη σύνταξη συμβάσεων 
προμήθειας και συντήρησης του εξοπλισμού Πληροφο¬ 
ρικής. 

9. Την επιμέλεια του δικτύου των τερματικών μονάδων 
και των περιφερειακών συσκευών. 

10. Τη φροντίδα για τη βασική συντήρηση μηχανημά¬ 
των, (υποστήριξη όχι υψηλού επιπέδου). 

11. Τη μέριμνα για την ικανοποιητική λειτουργία του Η/Υ 
από πλευράς λογισμικού με συνεχή έλεγχο απόδοσης. 

12. Την παρακολούθηση, βελτίωση και ενημέρωση με 
νέες εκδόσειςτου λειτουργικού συστήματος και των βοη¬ 
θητικών του προγραμμάτων. 

13. Την παροχή στα στελέχη των διοικητικών υπηρεσιών 
κάθε δυνατής βοήθειας στην προσπάθειά τους να εγκα- 
ταστήσουν τοπικές εφαρμογές στους περιφερειακούς 
σταθμούς εργασίαςτους (π.χ. επεξεργασία κειμένων, ορ¬ 
γάνωση αρχείων, επεξεργασία πινάκων κ.λπ.) και την εξα¬ 
σφάλιση της συμβατότητας των εφαρμογών αυτών με τα 
κεντρικά πληροφοριακά συστήματα. 

14. Την ευθύνη για την έγκαιρη προμήθεια των αναλω¬ 
σίμων μηχανογραφικών υλικών της Διεύθυνσης, σύμφω¬ 
να με τις διαδικασίες προμηθειών του Ιδρύματος. 

15. Τη διασφάλιση της συντήρησης του εξοπλισμού με 
βάση τις υπάρχουσες συμβάσεις. 

16. Την ενημέρωση και εκπαίδευση των χρηστώντων δι¬ 
οικητικών υπηρεσιών του Ιδρύματος σε θέματα πληρο¬ 
φορικής. 

17. Τη μέριμνα για τη συγκέντρωση, ταξινόμηση και 
ανάλυση στατιστικών στοιχείων σχετικά με τους σπουδα¬ 
στές, το πάσης φύσεως προσωπικό, τα οικονομικά μεγέ¬ 
θη, τον εξοπλισμό και τα ερευνητικά προγράμματα του 
Ιδρύματος, την συστηματική συλλογή των στοιχείων αυ¬ 
τών σε συνεργασία με τις καθ’ ύλην αρμόδιες υπηρεσίες 
και τη συγκρότηση και ενημέρωση αρχείου στατιστικών 
στοιχείων. 

18. Τη μελέτη των στατιστικών στοιχείωντου ιδρύματος 
και σε συνδυασμό με άλλες πληροφορίες που έχει, τη δια¬ 
μόρφωση οργανωτικών και αναπτυξιακών προτάσεων για 
λογαριασμό του ΤΕΙ. 

19. Τη μελέτη των εργασιών των οργανικών μονάδων 
του ιδρύματος, όπως θέματα υπηρεσιακής κατάστασης 
προσωπικού, μισθοδοσία, στοιχεία σπουδαστικού δυνα¬ 
μικού κ.λ.π. και με τη συνεργασία τους τη σχεδίαση των 
απαραίτητων βάσεων δεδομένων και τον προγραμματι¬ 
σμό των απαιτούμενων εκροών για κάθε μονάδα. 

20. Την καταγραφή των αναγκών όλων των φορέων του 
ιδρύματος για πληροφορία και τη μέριμνα για την ικανο¬ 
ποίησή τους με πρόσβαση σε άλλες βάσεις δεδομένων 
εσωτερικού και εξωτερικού μέσω των υπαρχόντων δι¬ 
κτύων. 

21. Την υποστήριξη των χρηστών (διοικητικές υπηρε¬ 
σίες, εκπαιδευτικό προσωπικό, προσωπικό ερευνητικών 
προγραμμάτων, σπουδαστές) στην αναζήτηση και πρό¬ 
σβαση σε διεθνείς βάσεις δεδομένων. 

22. Τη μέριμνα για την τυποποίηση της πληροφορίας 
προκειμένου να καθίσταται συμβατή σε ετερογενή περι¬ 
βάλλοντα επεξεργασία της. 

Άρθρο 8 

Αυτοτελές Τμήμα Ερευνητικών Προγραμμάτων 

Στις αρμοδιότητες του τμήματος υπάγονται όλα τα θέ¬ 
ματα που έχουν σχέση με: 

1. Τη διοικητική υποστήριξη των αποφάσεων της ερευ¬ 
νητικής δραστηριότητας, των αποφάσεων της επιτροπής 
ερευνών και ιδίως: 

2. Τη μέριμνα για την παρακολούθηση της λογιστικής 
και διαχειριστικής κίνησης του ειδικού λογαριασμού κα¬ 
θώς και την πληρωμή των δαπανών, σύμφωνα με τις κεί¬ 
μενες διατάξεις. 

3. Τη γραμματειακή εξυπηρέτηση της επιτροπής ερευνών. 

4. Τη μέριμνα για την εκτέλεση των αποφάσεων της επι¬ 
τροπής. 

5. Τη μελέτη και επεξεργασία των κατευθύνσεων που 
προδιαγράφει η επιτροπή και η υποβολή στην επιτροπή 
προτάσεων για νέες κατευθύνσεις. 

6. Τη διοικητική υποστήριξη των αποφάσεων του Ιδρύ¬ 
ματος που αφορούν την παροχή υπηρεσιών σε τρίτους. 

Άρθρο 9 

Αυτοτελές Τμήμα Τεχνικών Υπηρεσιών 

Στις αρμοδιότητες του τμήματος υπάγονται όλα τα θέ¬ 
ματα που έχουν σχέση με: 

1. Τη σύνταξη ή ανάθεση εκπόνησης τεχνικών και οικο¬ 
νομικών μελετών για κατασκευές και επισκευές έργων. 

2. Τη δημοπράτηση έργων ή μελετών, την κατάρτιση 
των απαιτούμενων τευχών και συμβάσεων. 

3. Την επίβλεψη έργων ή μελετών που ανατέθηκαν ύστε¬ 
ρα από διαγωνισμό ή από απ’ ευθείας ανάθεση. 

4. Τη σύνταξη και τον έλεγχο των επιμετρήσεων, πρω¬ 
τοκόλλων αφανών εργασιών, λογαριασμών, Πρωτοκόλ¬ 
λου Κανονισμού Νέων Τιμών Μονάδος Εργασιών Συγκρι¬ 
τικών Πινάκων, Πρωτοκόλλων παραλαβής έργων ή μελε¬ 
τών σύμφωνα με όσα ορίζει η σχετική μετά δημόσια έργα 
Νομοθεσία. 

5. Τη σύνταξη κτιριολογικών προγραμμάτων και τη μέ¬ 
ριμνα για την έγκριση και την υλοποίησή τους. 

6. Τη διενέργεια αυτοψιών και τη σύνταξη γνωματεύσε¬ 
ων και εκθέσεων για τεχνικά θέματα. 

7. Τον καθορισμό των τεχνικών προδιαγραφών για την 
προμήθεια υλικού και μηχανημάτων για τις κατασκευές 
και επισκευές. 

8. Τη σύνταξη μελετών για την ανάπτυξη υπηρεσιών και 
προσωπικού στις κτιριακές εγκαταστάσεις. 

9. Το συντονισμό της εκτέλεσης των έργων καθώς και 
τον προγραμματισμό τους. 

10. Τη συνεχή επιθεώρηση των κτιριακών, ηλεκτρολογι- 
κών, μηχανολογικών, υδραυλικών εγκαταστάσεων, του 
τηλεφωνικού δικτύου και των κλιματιστικών εγκαταστά¬ 
σεων και τη συντήρηση και επισκευή τους. 

11. Τη σύνταξη τεχνικών μελετών για τις απαιτούμενες 
εργασίες συντήρησης και επισκευής που ξεπερνούν τις 
δυνατότητες του τεχνικού προσωπικού και την εισήγηση 
για ανάθεση των εργασιών αυτών σε ιδιώτες σύμφωνα με 
όσα ορίζει η νομοθεσία για τα δημόσια έργα. 

12. Τη σύνταξη προδιαγραφών και τη μέριμνα για την 
προμήθεια του αναγκαίου για τη συντήρηση των εγκατα¬ 
στάσεων υλικού, ανταλλακτικών και εργαλείων. 


13. Την τήρηση αποθήκης υλικού συντήρησης, ανταλ¬ 
λακτικών και εργαλείων. 

14. Την ευθύνη για την κατάρτιση, έγκριση και επίβλεψη 
εφαρμογής προγραμμάτων ετήσιας συντήρησης των κτι¬ 
ρίων και των λοιπών εγκαταστάσεων του Τ.Ε.Ι. 

15. Τη μέριμνα για την ασφάλεια, την πυρασφάλεια και 
τη φύλαξη των εγκαταστάσεων του Τ.Ε.Ι. 

16. Τη μέριμνα για την εκτέλεση έργων συντήρησης και 
ανάπτυξης του πρασίνου, την επιμέλεια των κήπων και 
του περιβάλλοντα χώρου καθώς και της λειτουργικότη¬ 
τας των εσωτερικών και εξωτερικών χώρων του Ιδρύμα¬ 
τος. 

Άρθρο 10 

Αυτοτελές Τμήμα Δημοσίων και Διεθνών Σχέσεων 

Στις αρμοδιότητες του τμήματος υπάγονται όλα τα θέ¬ 
ματα που έχουν σχέση με 

1. Την καλλιέργεια, ανάπτυξη και οργάνωση των δημο¬ 
σίων σχέσεων του Τ.Ε.Ι. 

2. Τη μέριμνα για τον προγραμματισμό και την οργάνω¬ 
ση της προβολής στη δημοσιότητα της εκπαιδευτικής, 
ερευνητικής και λοιπής δραστηριότητας του Τ. Ε. I. Για τον 
παραπάνω σκοπό απαιτείται η στενή συνεργασία με τα 
κάθε φύσεως Μ.Μ.Ε. με τα οποία φροντίζει να διατηρεί 
άριστες σχέσεις. 

3. Τη μέριμνα για την έκδοση πληροφοριακού και δια¬ 
φημιστικού εντύπου υλικού, καθώς και άλλου υλικού (δι¬ 
σκέτες Οϋ, βιντεοταινίες) που προβάλλει τη δραστηριό¬ 
τητα που αναπτύσσεται στο Ίδρυμα. 

4. Τη μέριμνα για την οργάνωση και διεξαγωγή διαλέ¬ 
ξεων, συνεδρίων, τελετών, εορτών, λοιπών πολιτιστικών 
εκδηλώσεων και την τήρηση της σχετικής εθιμοτυπίας. 

5. Την ευθύνη για την παραχώρηση χώρων του ιδρύμα¬ 
τος σε διάφορους φορείς. 

6. Την παρακολούθηση του τύπου και των λοιπών μέ¬ 
σων Μαζικής ενημέρωσης σε θέματα που αφορούν το 
Τ.Ε.Ι. και την επιμέλεια των ανακοινώσεων και απαντήσε¬ 
ων σε δημοσιεύματα. 

7. Τη μέριμνα για τον προγραμματισμό και την οργάνω¬ 
ση της προβολής του Τ.Ε.Ι. στο εξωτερικό, ιδίως με την έκ¬ 
δοση ειδικών πληροφοριακών εντύπων και άλλου απα¬ 
ραίτητου υλικού (ηλεκτρονικού κ.λ.π.). 

8. Την επιμέλεια για τη συνεργασία του ιδρύματος με 
άλλα εκπαιδευτικά ιδρύματα του εξωτερικού και τη μέρι¬ 
μνα για την υπογραφή και υλοποίηση των συμφωνιών, η 
συγκέντρωση και διανομή προγραμμάτων επιστημονικών 
ανταλλαγών, καθώς και προγραμμάτων της Ευρωπαϊκής 
Ένωσης και άλλων διεθνών οργανισμών. 

9. Την επιμέλεια για τη συμμετοχή του ΤΕΙ στα Κοινοτι¬ 
κά προγράμματα, καθώς και σε κάθε πρόγραμμα εκπαι¬ 
δευτικών ανταλλαγών, επισκέψεων, υποτροφιών κ.λπ. σε 
συνεργασία με τις οικείες σχολές. 

10. Την παροχή πληροφοριών σε όλους τους ενδιαφε¬ 
ρομένους σχετικά με Ιδρύματα Τριτοβάθμιας Εκπαίδευ¬ 
σης των χωρών Μελών της Ευρωπαϊκής Ένωσης και την 
ενημέρωση όλωντων μελώντου Τ.Ε.Ι. γιατις δυνατότητες 
που παρέχουν τα διάφορα προγράμματα της Ευρωπαϊ¬ 
κής Ένωσης. 

11. Τη μέριμνα για την οργάνωση της υποδοχής διαμο¬ 
νής και της φιλοξενίας αλλοδαπών επιστημόνων και 
σπουδαστών στα πλαίσια Κοινοτικών ή άλλων προγραμ¬ 
μάτων που μετέχει το Τ.Ε.Ι. 

12. Τη τήρηση της ξενόγλωσσης αλληλογραφίας, τη 

διενέργεια των απαιτούμενων μεταφράσεων και την κά¬ 
λυψη της διερμηνείας. 

Άρθρο 11 

Αυτοτελές Τμήμα Εκδόσεων και Βιβλιοθήκης 

Στις αρμοδιότητες του τμήματος αυτού υπάγονται όλα 
τα θέματα που έχουν σχέση με: 

1. Τη μορφοποίηση, εκτύπωση, αποθήκευση και διακί¬ 
νηση των διδακτικών συγγραμμάτων και σημειώσεων του 

Τ.Ε.Ι. 

2. Την παραλαβή, αποθήκευση και διακίνηση των βι¬ 
βλίων του εμπορίου προς τους σπουδαστές. 

3. Τη μορφοποίηση και έκδοση του πάσης φύσεως 
έντυπου υλικού του Τ.Ε.Ι. ήτοι οδηγού σπουδών, υλικού 
διαφήμισης των διαφόρων εκδηλώσεων, ημερίδων, σεμι¬ 
ναρίων, επιστημονικών διαλέξεων, (αλληλογραφία, τήρη¬ 
ση των προβλεπόμενων οικονομικών στοιχείων κ.λ.π.). 

4. Τη μαζική αναπαραγωγή εγγράφων των διοικητικών 
υπηρεσιών του Τ.Ε.Ι. και την εκτύπωση των εντύπων που 
είναι αναγκαία για την λειτουργία τους, καθώς και την 
εκτύπωση των εντύπων των χορηγούμενων πτυχίων και 
κάθε άλλο θέμα που από τη φύση του ανάγεται στην αρ¬ 
μοδιότητα του Τ μήματος. 

5. Την οργάνωση και λειτουργία κεντρικής βιβλιοθήκης 
και τον συντονισμό λειτουργίας των βιβλιοθηκών κάθε 
τμήματος σπουδών. 

6. Την οργάνωση και λειτουργία του κεντρικού ανα¬ 
γνωστηρίου και δανειστικού τμήματος για τους σπουδα¬ 
στές και τους εργαζόμενους του Τ.Ε.Ι. 

7. Τον εμπλουτισμό της βιβλιοθήκης με βιβλία, περιοδι¬ 
κά, μελέτες επιστημονικές επετηρίδες και κάθε φύσης 
υλικό, οπτικοακουστικά συστήματα και γενικότερα με κά¬ 
θε φύσης εξοπλισμό που επιβάλλεται από διεθνή πρότυ¬ 
πα. 

8. Τη μέριμνα για την ταξινόμηση και τεκμηρίωση του 
υλικού των βιβλιοθηκών του Τ. Ε. I. σύμφωνα με τα διεθνώς 
καθιερωμένα πρότυπα. 

9. Την αξιολόγηση, κατάρτιση και υλοποίηση προγράμ¬ 
ματος προμήθειας βιβλίων και άλλου υλικού για τον 
εμπλουτισμό της κεντρικής βιβλιοθήκης και των βιβλιο¬ 
θηκών των τμημάτων σπουδών. 

10. Τη μέριμνα για την σύνδεση της βιβλιοθήκης (μέσω 
προγραμμάτωνπληροφορικής) με άλλες βιβλιοθήκες της 
χώρας μας αλλά και άλλων χωρών. 

Άρθρο 12 

Γραμματεία Προέδρου - Αντιπροέδρου- 
Γενικού Γραμματέα 

Η Γραμματεία Προέδρου-Αντιπροέδρων - και Γενικού 
Γ ραμματέα που αντιστοιχεί από διοικητικής άποψης με 
τμήμα, παρέχει γραμματειακή υποστήριξη στο έργο των 
ατομικών οργάνων τα οποία αναφέρονται στο τίτλο της 
οργανικής μονάδας. Η Γ ραμματεία αυτή υπάγεται απ’ ευ¬ 
θείας στον Πρόεδρο του Τ.Ε.Ι. 

Άρθρο 13 
Γ ραμματεία Σχολής 

Στην αρμοδιότητα της Γραμματείας κάθε Σχολής υπά¬ 
γονται όλα τα θέματα που έχουν σχέση με τη διεξαγωγή 
της αλληλογραφίας, την τήρηση πρωτοκόλλου και αρχεί¬ 
ου, την τήρηση πρακτικών των συνεδριάσεων του Συμ¬ 
βουλίου της Σχολής, τη μέριμνα για το συντονισμό των 
Γραμματειών των Τμημάτων για τα κοινά θέματα, και γε¬ 


νικά τη διοικητική και γραμματειακή υποστήριξη της Σχο¬ 
λής. 

Οι Γραμματείες των Σχολών αντιστοιχούν από άποψη 
διοικητικής ιεραρχίας με τμήματα και υπάγονται απ’ ευ¬ 
θείας στο Γενικό Γραμματέα του Τ.Ε.Ι. 

Άρθρο 14 

Γ ραμματεία Τμήματος 

Στην αρμοδιότητα της Γραμματείας κάθε Τμήματος 
υπάγονται όλα τα θέματα που έχουν σχέση με τη διεξα¬ 
γωγή της αλληλογραφίας, την τήρηση πρωτοκόλλου και 
αρχείου του Τμήματος, την τήρηση των πρακτικών των 
συλλογικών οργάνων του Τμήματος, την εκτέλεση των 
αποφάσεών τους και την παροχή νομικής στήριξης στα 
όργανα διοίκησης του Τμήματος, την κατάρτιση και τή¬ 
ρηση των μητρώων και των ατομικών φακέλων των σπου¬ 
δαστών, την παρακολούθηση της σπουδαστικής τους κα¬ 
τάστασης (καταχώρηση βαθμολογίας κ.λπ.), τη χορήγη¬ 
ση βεβαιώσεων, πιστοποιητικών και άλλων τίτλων 
σπουδών στους σπουδαστές, τις ορκωμοσίες, τα φοιτητι¬ 
κά δάνεια, τις υποτροφίες, τις φοιτητικές ταυτότητες 
κ.λ.π. και γενικά τη διοικητική και γραμματειακή υποστή¬ 
ριξη του Τμήματος. 

Οι Γ ραμματείες των Τμημάτων αντιστοιχούν από άπο¬ 
ψη διοικητικής ιεραρχίας με Τμήματα και υπάγονται απ’ 
ευθείας στο Γενικό Γ ραμματέα του Τ.Ε.Ι. 

Άρθρο 15 

Παράρτημα Φλώρινας 

1. Το Παράρτημα Φλώρινας συγκροτείται από τις ακό¬ 
λουθες οργανικές μονάδες: 

α) Γ ραμματεία Σχολής Παραρτήματος 

β) Γ ραμματείες Τμημάτων Παραρτήματος 

γ) Τμήμα Αγροκτήματος 

δ) Αυτοτελές Γ ραφείο Οικονομικού 

ε) Αυτοτελές Γ ραφείο Εκδόσεων και Βιβλιοθήκης 

στ) Αυτοτελές Γ ραφείο Συντήρησης 

2. Οι αρμοδιότητες του Παραρτήματος Φλώρινας κατα- 
νέμονται στις υποκείμενες οργανικές του μονάδες ως 
εξής: 

αα) Γ ραμματεία Σχολής Παραρτήματος 

Οι αρμοδιότητες της Γ ραμματείας της Σχολής του Πα¬ 
ραρτήματος είναι όμοιες με αυτές που αναφέρονται στην 
αντίστοιχη οργανική μονάδα του Τ.Ε.Ι. Δυτ. Μακεδονίας 
και αντιστοιχεί από άποψη διοικητικής ιεραρχίας με Τμή- 
μα. 

ββ) Γ ραμματείες Τμημάτων Παραρτήματος 

Οι αρμοδιότητες των Γ ραμματειών των Τ μημάτων του 
Παραρτήματος είναι όμοιες με αυτές που αναφέρονται 
στην αντίστοιχη οργανική μονάδα του Τ.Ε.Ι. Δυτ. Μακε¬ 
δονίας και αντιστοιχούν από άποψη διοικητικής ιεραρχίας 
με τμήματα. 

γγ) Τμήμα Αγροκτήματος, 

Στις αρμοδιότητες του Τμήματος Αγροκτήματος της 
Σχολής Τεχνολογίας Γεωπονίας του Παραρτήματος Φλώ¬ 
ρινας, που χρησιμοποιείται κατά κύριο λόγο ως χώρος 
πρακτικής άσκησης των σπουδαστών των Τμήματων της 
Σχολής και δευτερευόντως για εκμετάλλευση, υπάγονται 
όλα τα θέματα που έχουν σχέση με: 

1. Την περιποίηση των ήδη εγκατεστημένων καλλιεργει¬ 
ών. 

2. Την προετοιμασία, τη σπορά και τις απαιτούμενες 
καλλιεργητικές εργασίες στις υπαίθριες εκτάσεις του 

Αγροκτήματος, οι οποίες καλύπτονται εποχιακά με διά¬ 
φορες καλλιέργειες. 

3. Τη συντήρηση, την περιποίηση και τη συνεχή ανανέ¬ 
ωση των καλλιεργειών των θερμοκηπίων, καθώς και τις 
απαραίτητες καλλιεργητικές εργασίες για το συγκεκριμέ¬ 
νο σκοπό. 

4. Την καλλιέργεια και την περιποίηση υπαίθριων καλ¬ 
λιεργειών με μονοετή ή πολυετή φυτά. 

5. Το σκάλισμα και την απομάκρυνση των ζιζανίων, κα¬ 
θώς και την εφαρμογή λοιπών μέτρων ζιζανοκτονίας. 

6. Την καλλιέργεια σε σπορεία και εκτατική διαφόρων 
καλλιεργειών στο θερμοκήπιο και στην ύπαιθρο και την 
περιποίησή τους. 

7. Τον έλεγχο, τη συντήρηση και την προμήθεια των 
απαραίτητων γεωργικών μηχανημάτων. 

8. Τη φύτευση καλλωπιστικών θάμνων ή άλλων δέν¬ 
δρων. 

9. Την οργάνωση και αναπαραγωγή μεγάλων και μικρών 
ζώων. 

10. Τη μέριμνα για την διατροφή και την υγεία των ζώων. 

11. Την απολύμανση των σταυλικών εγκαταστάσεων 
από παρασιτήσεις ζώων. 

12. Τη γενική συντήρηση του θερμοκηπίου, των υπαί¬ 
θριων κήπων και των σταυλικών εγκαταστάσεων. 

δδ) Αυτοτελές Γραφείο Οικονομικού, 

Στις αρμοδιότητες του Αυτοτελούς Γ ραφείου Οικονομι¬ 
κού Παραρτήματος υπάγονται άλατα θέματα που έχουν 
σχέση με την παρακολούθηση των εσόδων του παραρτή- 
ματοςτουΤΕΙ καιτην έκδοση των γραμματίων είσπραξης. 
Ως έσοδα εννοούνται επιχορηγήσεις από τακτικό προϋ¬ 
πολογισμό και δημόσιες επενδύσεις, επιχορηγήσεις από 
λοιπούς φορείς του εσωτερικού και του εξωτερικού, επι¬ 
στροφές χρημάτων κ.λ.π. έσοδα υπέρ τρίτων: 

1. Τη σύνταξη οικονομικών εκθέσεων και βεβαιώσεων. 

2. Την τήρηση αρχείου όλων των θεμάτων αρμοδιότη¬ 
τας του τμήματος. 

3. Την πληρωμή των υποχρεώσεων του Ιδρύματος 
(οδοιπορικά, προμηθευτές κ.λ.π. πλην των δαπανών μι¬ 
σθοδοσίας και αποζημιώσεων που υπάγονται στο Τμήμα 
Μισθοδοσίας και Αποζημιώσεων. 

4. Την τήρηση των απαιτουμένων βιβλίων, σύμφωνα με 
τις διατάξεις του Δημόσιου Λογιστικού. 

5. Την αναγνώριση και εκκαθάριση δαπανών μισθοδο¬ 
σίας, αποδοχών και κάθε είδους αποζημιώσεων και αμοι¬ 
βών του κάθε φύσης και σχέσης εργασίας προσωπικού. 

6. Την αναγνώριση και εκκαθάριση δαπανών για μετακι¬ 
νήσεις εκτός έδρας. 

7. Την αναγνώριση και εκκαθάριση δαπανών αποζημιώ¬ 
σεων μελών συμβουλίων, επιτροπών και ομάδων εργα¬ 
σίας. 

8. Τηντήρηση των αναγκαίων βιβλίων, φορολογικών μη¬ 
τρώων και στοιχείων. 

9. Την αναγνώριση και εκκαθάριση δαπανών καιτην έκ¬ 
δοση των σχετικών εγκριτικών αποφάσεων αφού προη- 
γηθεί σχετική ανάληψη υποχρέωσης. 

10. Την μίσθωση κινητών και ακινήτων. 

11. Τη διαχείριση κάθε είδους αναλώσιμου υλικού. 

12. Την αξιοποίηση και διαχείριση της κινητής και ακί¬ 
νητης περιουσίας του ΤΕΙ. 

13. Την προετοιμασία και διεκπεραίωση όλων των δια¬ 
δικασιών για τη διάθεση των αγροτικών προϊόντων του 
αγροκτήματος του παραρτήματος, σύμφωνα με τις ισχύ- 
ουσες διατάξεις. 


14. Την απογραφή των περιουσιακών στοιχείων και τη 
σύνταξη κτηματολογίου. 

15. Τηντήρηση των αναγκαίων βιβλίων και στοιχείων, 
εε) Αυτοτελές Γ ραφείο Εκδόσεων και Βιβλιοθήκης 

Οι αρμοδιότητες του Αυτοτελούς Γ ραφείου Εκδόσεων 
και Βιβλιοθήκης είναι ίδιες με αυτές που αναφέρονται 
στην αντίστοιχη οργανική μονάδα του Τ.Ε.Ι. Δυτικής Μα¬ 
κεδονίας. 

στ) Αυτοτελές Γ ραφείο Συντήρησης 

Στις αρμοδιότητες του Αυτοτελούς Γ ραφείου Συντήρη¬ 
σης υπάγονται όλα τα θέματα που έχουν σχέση με: 

1. Τη συνεχή επιθεώρηση των κτιριακών, ηλεκτρολογι- 
κών, μηχανολογικών, υδραυλικών εγκαταστάσεων, του 
τηλεφωνικού δικτύου και των κλιματιστικών εγκαταστά¬ 
σεων και η συντήρηση και επισκευή τους. 

2. Τη σύνταξη τεχνικών μελετών για τις απαιτούμενες 
εργασίες συντήρησης και επισκευής που ξεπερνούν τις 
δυνατότητες του τεχνικού προσωπικού και την εισήγηση 
για ανάθεση των εργασιών αυτών σε ιδιώτες σύμφωνα με 
όσα ορίζει η νομοθεσία για τα δημόσια έργα. 

3. Τη σύνταξη προδιαγραφών και τη μέριμνα για την 
προμήθεια του αναγκαίου για την συντήρηση των εγκα¬ 
ταστάσεων υλικού, ανταλλακτικών και εργαλείων. 

4. Την τήρηση αποθήκης υλικού, συντήρησης, ανταλ¬ 
λακτικών και εργαλείων. 

5. Τηνευθύνη για την κατάρτιση, έγκριση και επίβλεψη 
εφαρμογής προγραμμάτων ετήσιας συντήρησης των κτι¬ 
ρίων και των λοιπών εγκαταστάσεων του Παραρτήματος. 

6. Τη μέριμνα για την πυρασφάλεια των εγκαταστάσεων 
του Παραρτήματος. 

7. Τη μέριμνα για την εκτέλεση έργων συντήρησης και 
ανάπτυξης του πρασίνου. 

8. Την επιμέλεια των κήπων και του περιβάλλοντα χώ¬ 
ρου καθώς και της λειτουργικότητας των εσωτερικών και 
εξωτερικών χώρων του Παραρτήματος. 

9. Τη μέριμνα για την κίνηση κάθε είδους τροχοφόρου. 

10. Τηντήρηση της αλληλογραφίας και του αρχείου για 
τα θέματα της αρμοδιότητας του Γ ραφείου. 

Άρθρο 16 

Παράρτημα Καστοριάς 

1. Το Παράρτημα Καστοριάς συγκροτείται από τις ακό¬ 
λουθες οργανικές μονάδες: 

α) Γραμματεία Σχολής Παραρτήματος 
β) Αυτοτελές Γ ραφείο Εκδόσεων και Βιβλιοθήκης 
γ) Αυτοτελές Γ ραφείο Συντήρησης 

2. Οι αρμοδιότητες του Παραρτήματος κατανέμονται 
στις οργανικές του μονάδες ως εξής: 

αα) Γραμματεία Σχολής Παραρτήματος 
Η Γ ραμματεία Σχολής του Παραρτήματος παρέχει δι¬ 
οικητική και γραμματειακή υποστήριξη για όλα τα θέματα 
που εμπίπτουν στις αρμοδιότητες του Παραρτήματος και 
αντιστοιχεί από άποψη διοικητικής ιεραρχίας με τμήμα, 
ββ) Αυτοτελές Γ ραφείο Εκδόσεων και Βιβλιοθήκης 
Οι αρμοδιότητες του Αυτοτελούς Γ ραφείου Εκδόσεων 
και Βιβλιοθήκης είναι όμοιες με αυτές που αναφέρονται 
στην αντίστοιχη οργανική μονάδα του Τ.Ε.Ι. Δυτικής Μα¬ 
κεδονίας 

γγ) Αυτοτελές Γ ραφείο Συντήρησης 

Οι αρμοδιότητες του Αυτοτελούς Γ ραφείου Συντήρη¬ 
σης είναι όμοιες με αυτές που αναφέρονται στην αντί¬ 
στοιχη οργανική μονάδα του Τ.Ε.Ι. Δυτικής Μακεδονίας 
στη Φλώρινα. 

ΜΕΡΟΣ ΔΕΥΤΕΡΟ 

ΠΡΟΣΩΠΙΚΟ 

ΚΕΦΑΛΑΙΟ Α' 

ΘΕΣΕΙΣ ΠΡΟΣΩΠΙΚΟΥ ΜΕ ΘΗΤΕΙΑ 
Αρθρο 17 

Γ ενικός Γ ραμματέας 

Η μία (1) θέση Γ ενικού Γ ραμματέα με βαθμό 2°διέπεται 
από τις διατάξεις των άρθρων 22 παρ. 3 του Ν. 1404/1983 
(Α 173), 71 παρ. 2 του Ν. 1566/1985 (Α 167), του άρθρου 
14 της υπ’ αριθμ. Ε5/1585/20.3.1984 απόφασης του 
Υπουργού Εθνικής Παιδείας και Θρησκευμάτων (Β 191) 
και της υπ’ αριθμ. Ε5/138/20.1.1999 απόφασης του ίδιου 
Υπουργού (Β 60), όπως ισχύουν κάθε φορά» . 

ΚΕΦΑΛΑΙΟ Β' 

ΜΟΝΙΜΟ ΠΡΟΣΩΠΙΚΟ 

Αρθρο 18 

Κατηγορίες και Κλάδοι Μόνιμου Προσωπικού 

1. Οι κατηγορίες και οι κλάδοιτου μόνιμου προσωπικού 
του Τεχνολογικού Εκπαιδευτικού Ιδρύματος (Τ.Ε.Ι.) Δυτι¬ 
κής Μακεδονίας ορίζονται ως εξής: 

Α. Κατηγορία Πανεπιστημιακής Εκπαίδευσης (Π.Ε.) 

α) Κλάδος Π.Ε. Διοικητικός- Οικονομικός 

β) Κλάδος Π.Ε. Πληροφορικής 

γ) Κλάδος Π.Ε. Μεταφραστών-Διερμηνέων 

δ) Κλάδος Π.Ε. Μηχανικών 

ε) Κλάδος Π.Ε. Επικοινωνίας και Μ.Μ.Ε. 

στ) Κλάδος Π.Ε. Ιατρών 

ζ) Κλάδος Π.Ε. Βιβλιοθηκονόμων 


Β. Κατηγορία Τεχνολογικής Εκπαίδευσης (Τ.Ε.) 

α) Κλάδος Τ.Ε. Διοικητικός Λογιστικός 
β) Κλάδος Τ.Ε. Πληροφορικής 
γ) Κλάδος Τ.Ε. Τεχνολογικών Εφαρμογών 
δ) Κλάδος Τ.Ε. Τεχνολογίας Γεωπονίας 
ε) Κλάδος Τ.Ε. Βιβλιοθηκονομίας 
στ) Κλάδος Τ.Ε. Νοσηλευτικής 
ζ) Κλάδος Τ.Ε. Γραφικών Τεχνών κ' Καλλιτεχνικών 
Σπουδών 

η) Κλάδος Τ.Ε. Ζωικής Παραγωγής 
θ) Κλάδος Τ.Ε. Ανθοκομίας 

Γ. Κατηγορία Δευτεροβάθμιας Εκπαίδευσης (Δ.Ε.) 

α) Κλάδος Δ.Ε. Διοικητικών Γραμματέων 
β) Κλάδος Δ.Ε. Προσωπικού Ηλεκτρονικών Υπολογι¬ 
στών 

γ) Κλάδος Δ.Ε. Τηλεφωνητών 
δ) Κλάδος Δ.Ε. Ανθοκομίας Κηπουρικής 
ε) Κλάδος Τ.Ε. Τεχνικός 

Δ. Κατηγορία Υποχρεωτικής Εκπαίδευσης (Υ.Ε.) 

α) Κλάδος Υ.Ε. Επιμελητών 
β) Κλάδος ΥΕ Προσωπικού Καθαριότητας 
γ Κλάδος Υ.Ε. Φυλάκων-Νυκτοφυλάκων 
δ) Κλάδος ΥΕ Σταυλιτών 

Άρθρο 19 

Διάκριση θέσεων κατά κατηγορίες και κλάδους 

1. Οι θέσεις του μόνιμου προσωπικού του ΤΕΙ Δυτικής 
Μακεδονίας, ορίζονται κατά κατηγορίες και κλάδους, και 
διαβαθμίζονται ως εξής: 


1. Κλάδος 

2. Κλάδος 

3. Κλάδος 

4. Κλάδος 

5. Κλάδος 

6. Κλάδος 

7. Κλάδος 

1. Κλάδος 

2. Κλάδος 

3. Κλάδος 

4. Κλάδος 

5. Κλάδος 

6. Κλάδος 

7. Κλάδος 

8. Κλάδος 

9. Κλάδος 

1. Κλάδος 

2. Κλάδος 

3. Κλάδος 

4. Κλάδος 

5. Κλάδος 

1. Κλάδος 

2. Κλάδος 

3. Κλάδος 

4. Κλάδος 


Α' Κατηγορία Πανεπιστημιακής Εκπαίδευσης (ΠΕ) 

Π.Ε. Διοικητικός-Οικονομικός θέσεις: είκοσι οκτώ (28) με βαθμό Δ'-Α' 

Π.Ε. Πληροφορικής θέσεις: πέντε (5) με βαθμό Δ'-Α' 

Π.Ε. Μεταφραστών- Διερμηνέων θέσεις: δύο (2) με βαθμό Δ'-Α' 

Π.Ε. Μηχανικών θέσεις: τρεις (3) με βαθμό Δ'-Α' 

Π.Ε. Επικοινωνίας και Μ.Μ.Ε θέσεις: μία (1) με βαθμό Δ'-Α' 

Π.Ε. Ιατρών θέση: 1 (μία) με βαθμό Δ'-Α' 

Π.Ε. Βιβλιοθηκονομίας θέσεις: δύο (2) με βαθμό Δ'-Α' 

Β' Κατηγορία Τεχνολογικής Εκπαίδευσης (ΤΕ) 

ΤΕ Διοικητικός - Λογιστικός θέσεις:είκοσι πέντε (25) με βαθμό Δ'- Α' + (3) προσωρι¬ 

νές 

ΤΕ Πληροφορικής: θέσεις: επτά (7) με βαθμό Δ'-Α' 

Τ.Ε. Τεχνολογικών Εφαρμογών θέσεις: οκτώ (8) και μία (1) προσωρινή 

(παρ. 8 άρθρ. 32 Ν. 2190/1994) με βαθμό Δ'-Α' 

Τ.Ε. Τεχνολογίας Γ εωπονίας θέσεις: τρεις (3) με βαθμό Δ'-Α' 

Τ.Ε. Βιβλιοθηκονομίας θέσεις: έξη (6) με βαθμό Δ'-Ά+(1) προσωρινή 

Τ.Ε.: Νοσηλευτικής θέση: τρεις (3) με βαθμό Δ'-Α' 

Τ.Ε. Γραφικών Τεχνών κ' Καλλιτεχνικών Σπουδώνθέσεις: δύο (2) με βαθμό Δ'-Α' 

Τ.Ε. Ανθοκομίας θέσεις: δύο (2) με βαθμό Δ'-Α' 

Τ.Ε. Ζωικής Παραγωγής θέσεις: τρεις (3) με βαθμό Δ'-Α' 

Γ' Κατηγορία Δευτεροβάθμιας Εκπαίδευσης (ΔΕ) 

Δ.Ε. Διοικητικών Γ ραμματέων θέσεις:είκοσι δύο(22) με βαθμό Δ'-Α' 

Δ.Ε. Προσωπικού Ηλεκτρονικών Υπολογιστών θέσεις: δύο (2) με βαθμό Δ'-Α' 

θέσεις: μία (1) με βαθμό Δ'-Α' 
θέσεις: δύο (2) θέσεις με βαθμό Δ'-Α' 
θέσεις: δώδεκα (12) με βαθμό Δ'- Α' 

Δ' Κατηγορία Υποχρεωτικής Εκπαίδευσης (ΥΕ) 

Υ.Ε. Επιμελητών: θέσεις: δύο (2) με βαθμό Ε'-Β'-Ι- (1) προσωρινή 

Υ.Ε. Προσωπικού Καθαριότητας: θέσεις: δέκα έξι (16) με βαθμό Ε'-Β' + (3) προσωρινές 

Υ.Ε. Φυλάκων-Νυκτοφυλάκων: θέσεις: τρεις (3) με βαθμό Ε'-Β' 

Υ.Ε. Σταυλιτών: θέσεις: δύο (2) με βαθμό Ε-Β'+ (2) προσωρινές 


Δ.Ε. Τηλεφωνητών 
ΔΕ Ανθοκομίας-Κηπουρικής 
Δ.Ε. Τεχνικός 

2. Πέραν των ως άνω διαβαθμιζόμενων θέσεων, δια¬ 
βαθμίζονται στο βαθμό του Διευθυντή οι ακόλουθες θέ¬ 
σεις εκτός βαθμολογικής κλίμακας, ως εξής: 

Τρεις (3) θέσεις των κλάδων ΠΕ Διοικητικού-Οικονομι- 
κού ή ΤΕ Διοικητικού-Λογιστικού ή ΠΕ Επικοινωνίας και 
Μ.Μ.Ε. 

Άρθρο 20 

Προσόντα Διορισμού 

1. Τα ειδικά προσόντα διορισμού κατά κατηγορίες, κλά¬ 
δους και ειδικότητες των θέσεων, που αναφέρονται στο 
προηγούμενο άρθρο, είναι αυτά που ορίζονται στις διατά- 
ξειςτου Π.Δ. 50/2001 «Καθορισμός των προσόντων διορι¬ 
σμού σε θέσεις φορέων του Δημοσίου τομέα» (39 Ά). 

2. Για τις θέσεις του κλάδου ΠΕ Επικοινωνίας ως προ¬ 
σόν διορισμού ορίζεται πτυχίο Τμήματος Επικοινωνίας 
και Μέσων Μαζικής Ενημέρωσης ή Τμήματος Δημοσιο¬ 
γραφίας και Μέσων Μαζικής Ενημέρωσης Α.Ε.Ι. της ημε¬ 
δαπής ή ισοτίμου της αλλοδαπής. 

Άρθρο 21 

Προσωπικό Ιδιωτικού Δικαίου 

Προσωρινές θέσεις ιδιωτικού δικαίου αορίστου χρό¬ 
νου. 

1. Κατηγορίας Δευτεροβάθμιας Εκπαίδευσης (Δ.Ε.) 

α) Κλάδος ΔΕ Τεχνικός: θέσεις: δύο (2) 

Άρθρο 22 

Προϊστάμενοι Οργανικών Μονάδων 

Οι Προϊστάμενοι των οργανικών διοικητικών μονάδων 
ορίζονται σύμφωνα με τις διατάξεις του κεφ. Δ', άρθρα 80 
και επόμενα, του Ν. 2683/1999 (Ά 19). 

Άρθρο 23 

Προϊστάμενοι Διευθύνσεων 

Των Διευθύνσεων Διοικητικού, Οικονομικού και Συ¬ 
ντονισμού Σπουδών και Σπουδαστικής Μέριμνας προϊ- 
στανται υπάλληλοιτων Κλάδων ΠΕ Διοικητικού Οικονομι¬ 
κού ή ΠΕ Επικοινωνίας και Μ.Μ.Ε. και εφόσον δεν υπάρ¬ 
χουν υπάλληλοι των κλάδων αυτών υπάλληλοι του 
κλάδου ΤΕ Διοικητικού - Λογιστικού. 

Άρθρο 24 

Προϊστάμενοι Τμημάτων 

1. Των Τμημάτων Προσωπικού, Διοικητικής Μέριμνας 
και Πρωτοκόλλου, Συλλογικών και ατομικών οργάνων και 
επιτροπών, Σπουδών-Πρακτικής Άσκησης και Σταδιο¬ 
δρομίας, της Γραμματείας Προέδρου-Αντιπροέδρου των 
Γραμματειών των Σχολών και των Τμημάτων καθώς και 
των Αυτοτελών Τμημάτων Οργάνωσης-Σχεδιασμού και 
Ανάπτυξης και Ερευνητικών Προγραμμάτων, προϊστα- 
νται υπάλληλοι των κλάδων ΠΕ Διοικητικού-Οικονομικού 
ή ΤΕ Διοικητικού -Λογιστικού και εφ’ όσον δεν υπάρχουν 
υπάλληλοι των κλάδων αυτών υπάλληλοι του κλάδου ΔΕ 
Διοικητικών Γραμματέων. 

2. Των Τμημάτων Προϋπολογισμού και Δαπανών, Μι¬ 
σθοδοσίας και Αποζημιώσεων και Προμηθειών και Διαχεί¬ 
ρισης Περιουσίας προϊστανται υπάλληλοι των Κλάδων 
ΠΕ Διοικητικού-Οικονομικού ή ΤΕ Διοικητικού-Λογιστικού 
ή ΤΕ Τεχνολογικών Εφαρμογών και εφ’ όσον δεν υπάρ¬ 
χουν υπάλληλοι των κλάδων αυτών υπάλληλοι του κλά¬ 
δου ΔΕ Διοικητικών Γ ραμματέων. 

3. Του Τμήματος Σπουδαστικής Μέριμνας και Περίθαλ¬ 
ψης, προϊσταται υπάλληλος των Κλάδων ΠΕ Διοικητικού- 


Οικονομικού ή ΠΕ Ιατρών ή ΤΕ Διοικητικού-Λογιστικού ή 
ΤΕ Νοσηλευτικής και εφ’ όσον δεν υπάρχει υπάλληλος 
των κλάδων αυτών υπάλληλος του κλάδου ΔΕ Διοικητι¬ 
κών Γ ραμματέων. 

4. Του Αυτοτελούς Τμήματος Πληροφορικής, προϊστα- 
ται υπάλληλος των κλάδων ΠΕ Πληροφορικής ή ΤΕ Πλη¬ 
ροφορικής και εφ’ όσον δεν υπάρχει υπάλληλος των κλά¬ 
δων αυτών υπάλληλος των κλάδων ΠΕ Διοικητικού-Οικο- 
νομικού ή ΤΕ Διοικητικού-Λογιστικού ή ΔΕ Προσωπικού 
Ηλεκτρονικών Υπολογιστών. 

5. Του Αυτοτελούς Τμήματος Δημοσίων και Διεθνών 
Σχέσεων, προϊσταται υπάλληλος των Κλάδων ΠΕ Επικοι¬ 
νωνίας ή ΠΕ Μεταφραστών-Διερμηνέων και εφ’ όσον δεν 
υπάρχει υπάλληλος των κλάδων αυτών υπάλληλος των 
κλάδων ΠΕ Διοικητικού-Οικονομικού ή ΤΕ Διοικητικού- 
Λογιστικού ή ΔΕ Διοικητικών Γ ραμματέων. 

6. Του Αυτοτελούς Τμήματος Εκδόσεων και Βιβλιοθή¬ 
κης προϊσταται υπάλληλος των κλάδων ΠΕ Βιβλιοθηκο¬ 
νομίας ή ΤΕ Βιβλιοθηκονομίας ή ΤΕ Γραφικών Τεχνών και 
Καλλιτεχνικών Σπουδών και εφ’ όσον δεν υπάρχει υπάλ¬ 
ληλος των κλάδων αυτών υπάλληλος των κλάδων ΠΕ Δι- 
οικητικού-Οικονομικού ή ΤΕ Διοικητικού-Λογιστικού. 

7. Του Αυτοτελούς Τμήματος Τεχνικών Υπηρεσιών 
προϊσταται υπάλληλος των κλάδων ΠΕ Μηχανικών ή ΤΕ 
Τεχνολογικών Εφαρμογών. 

8. Του Τμήματος Αγροκτήματος του Παραρτήματος 
Φλώρινας, προϊσταται υπάλληλος του κλάδου ΤΕ Τεχνο¬ 
λογίας Γεωπονίας ή ΤΕ Ανθοκομίας ή ΤΕ Ζωικής Παραγω¬ 
γής και εφ’ όσον δεν υπάρχουν υπάλληλοιτων κλάδων αυ¬ 
τών υπάλληλος του κλάδου ΔΕ Ανθοκομίας-Κηπουρικής. 

Άρθρο 25 

Προϊστάμενοι Αυτοτελών Γ ραφείων 

1. Του Αυτοτελούς Γ ραφείου Οικονομικού του Παραρ¬ 
τήματος Φλώρινας προϊσταται υπάλληλος των κλάδων 
ΠΕ Διοικητικού-Οικονομικού ή ΤΕ Διοικητικού-Λογιστικού 
ή ΔΕ Διοικητικών Γ ραμματέων. 

2. Των Αυτοτελών Γ ραφείων Εκδόσεων και Βιβλιοθήκης 
των Παραρτημάτων Φλώρινας και Καστοριάς, προϊστα- 
νται υπάλληλοιτων κλάδων ΠΕ Βιβλιοθηκονομίας ή ΤΕ Βι¬ 
βλιοθηκονομίας ή ΤΕ Γ ραφικών Τεχνών και Καλλιτεχνικών 
Σπουδών ή ΤΕ Διοικητικού-Λογιστικού και εφ’ όσον δεν 
υπάρχουν υπάλληλοι των κλάδων αυτών υπάλληλοι του 
κλάδου ΔΕ Διοικητικών Γ ραμματέων. 

3. Των Αυτοτελών Γ ραφείων Συντήρησης των Παραρ¬ 
τημάτων Φλώρινας και Καστοριάς, προϊστανται υπάλλη¬ 
λοι των κλάδων ΤΕ Τεχνολογικών Εφαρμογών ή ΔΕ Τεχνι¬ 
κού και εφ’ όσον δεν υπάρχουν υπάλληλοιτων κλάδων αυ¬ 
τών υπάλληλοι του κλάδου ΔΕ Διοικητικών Γ ραμματέων. 

Άρθρο 26 

Αναπλήρωση Προϊστάμενων 

Η αναπλήρωση προϊστάμενων των οργανικών μονάδων 
όταν απουσιάζουν, κωλύονται ή δεν υπάρχουν γίνεται 
σύμφωνα με τη διαδικασία που ορίζουν οι διατάξεις του 
άρθρου 97 του Ν. 2683/1999 (Ά 19) και του άρθρου 29 
παρ. 2 του Ν. 2738/1999 (Ά 180). 

ΜΕΡΟΣ ΤΡΙΤΟ 

ΜΕΤΑΒΑΤΙΚΕΣ ΚΑΙ ΤΕΛΙΚΕΣ ΔΙΑΤΑΞΕΙΣ 

Άρθρο 27 

Κατάργηση προσωρινών θέσεων 

Οι προσωρινές θέσεις μονίμων και με σχέση εργασίας 

ιδιωτικού δικαίου υπαλλήλων που υφίστανται κατά τη δη¬ 
μοσίευση του παρόντος καταργούνται, όταν κενωθούν με 
οποιοδήποτε τρόπο. 

Άρθρο 28 

1. Οι κατά τη δημοσίευση του διατάγματος αυτού υπη- 
ρετούντες μόνιμοι υπάλληλοι συμπεριλαμβανομένων και 
όσων υπηρετούν σε προσωρινές θέσεις κατατάσσονται 
αυτοδικαίως στους προβλεπόμενους από τον οργανισμό 
αυτό αντίστοιχους κλάδους. Ειδικά οι υπηρετούντες 
υπάλληλοι των κλάδων ΔΕ Διοικητικού-Λογιστικού και ΔΕ 
Δακτυλογράφων-Στενογράφων κατατάσσονται σε θέ¬ 
σεις του κλάδου ΔΕ Διοικητικών Γραμματέων. 

2. Το προσωπικό που κατά τη δημοσίευση του διατάγ¬ 
ματος αυτού υπηρετεί σε οργανικές θέσεις ιδιωτικού δι¬ 
καίου αορίστου χρόνου παραμένει στις αντίστοιχες θέ¬ 
σεις που προβλέπονται στον παρόντα οργανισμό. 

3. Το προσωπικό που κατά τη δημοσίευση του διατάγ¬ 
ματος αυτού υπηρετεί σε προσωρινές θέσεις ιδιωτικού 
δικαίου αορίστου χρόνου παραμένει στις προσωρινές αυ¬ 
τές θέσεις της αντίστοιχης ειδικότητας. 

Άρθρο 29 

Καταργούμενες Διατάξεις 

Κάθε γενική ή ειδική διάταξη που αντίκειται ή ρυθμίζει 
διαφορετικά τα θέματα που διέπονται από τον Οργανισμό 
αυτό, καταργείται. 

Άρθρο 30 
Έναρξη Ισχύος 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
Διατάγματος. 

Αθήνα, 28 Νοεμβρίου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΑΠΟΚΕΝΤΡΩΣΗΣ 

ΓΕΩΡΓΙΟΣ ΦΛΩΡΙΔΗΣ ΣΤΑΥΡΟΣ ΜΠΕΝΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΝΙΚΟΣΓΚΕΣΟΥΛΗΣ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΟ. 360 

Οργανισμός Διοικητικών Υπηρεσιών Τεχνολογικού Εκ¬ 
παιδευτικού Ιδρύματος Θεσσαλονίκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 20του Ν. 2503/1997 «Διοίκηση, οργάνω¬ 
ση, στελέχωση της περιφέρειας, ρύθμιση θεμάτωνγιατην 
τοπική αυτοδιοίκηση» και άλλες διατάξεις (ΦΕΚ 107 Α'). 

β) Του άρθρου 29 Α του Ν. 1558/85 (ΦΕΚ 137 Α') που 
προστέθηκε με το άρθρο 27 του Ν. 2081/92 (ΦΕΚ 154 Α') 
και αντικαταστάθηκε μετηνπαρ. 2ατου άρθρου 1 του Ν. 
2469/97 (ΦΕΚ 38 Α'). 


2. Το γεγονός ότι από τις διατάξεις του παρόντος δια¬ 
τάγματος προκαλείταιεπίτου κρατικού προϋπολογισμού 
δαπάνη ύψους 86.000 ΕΥΡΩ κατά το τρέχον οικονομικό 
έτος, που θα αντιμετωπισθεί από τις πιστώσεις του προϋ¬ 
πολογισμού του ΥΠ.Ε.Π.Θ. (Ε.Φ. 19-240, ομάδα ΚΑΕ 
0200) και 172.000 ΕΥΡΩ, περίπου, ετησίως, κατά την επό¬ 
μενη πενταετία η οποία θα αντιμετωπίζεται από τις πιστώ¬ 
σεις που θα εγγράφονται προς τούτο, στην προαναφερό- 
μενη ομάδα ΚΑΕ του ιδίου Ε.Φ. 

3. ΤηΔΙΔΚΦ 1/2/22875/31.10.2001 κοινή απόφαση του 
Πρωθυπουργού και της Υπουργού Εσωτερικών, Δημό¬ 
σιας Διοίκησης και Αποκέντρωσης «Ανάθεση αρμοδιοτή¬ 
των στους Υφυπουργούς Εσωτερικών, Δημόσιας Διοίκη¬ 
σης και Αποκέντρωσης» (ΦΕΚ 1480 Β'). 

4. Την 1100383/1330/Α0006/31.10.2001 κοινή απόφα¬ 
ση του Πρωθυπουργού και του Υπουργού Οικονομικών 
«Καθορισμός αρμοδιοτήτων των Υφυπουργών Οικονομι¬ 
κών» (ΦΕΚ 1485 Β') 

5. Τις διατάξεις του Π.Δ. 81/2002 «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών» (ΦΕΚ. 57 Α'). 

6. Την ΣΤ5/53/31.10.2001 κοινή απόφαση του Πρωθυ¬ 
πουργού και του Υπουργού Εθνικής Παιδείας και θρη¬ 
σκευμάτων «Καθορισμός αρμοδιοτήτων των Υφυπουρ¬ 
γών Εθνικής Παιδείας και Θρησκευμάτων» (ΦΕΚ 1484 Β'). 

7. Την 436/2002 γνωμοδότηση του Συμβουλίου της Επι¬ 
κράτειας, με πρόταση των Υφυπουργών Εθνικής Παιδεί¬ 
ας και Θρησκευμάτων, Εσωτερικών, Δημόσιας Διοίκησης 
και Αποκέντρωσης και Οικονομίας και Οικονομικών, απο¬ 
φασίζουμε: 

ΜΕΡΟΣ ΠΡΩΤΟ 
ΔΙΑΡΘΡΩΣΗ-ΑΡΜΟΔΙΟΤΗΤΕΣ 
ΚΕΦΑΛΑΙΟ Α' 

ΒΑΣΙΚΗ ΔΙΑΡΘΡΩΣΗ 
Άρθρο 1 

Γενικές Διατάξεις 

1. Η διοικητική και γραμματειακή στήριξη των μονάδων 
του Τεχνολογικού Εκπαιδευτικού Ιδρύματος (Τ.Ε.Ι.) Θεσ¬ 
σαλονίκης στο εν γένει εκπαιδευτικό και ερευνητικό τους 
έργο, διενεργείται από τις διοικητικές του υπηρεσίες. 

2. Οι διοικητικές υπηρεσίες διαρθρώνονται στις οργανι¬ 
κές μονάδες που αναφέρονται στο άρθρο 2του παρόντος 
διατάγματος. 

Άρθρο 2 
Διάρθρωση 

Οι διοικητικές υπηρεσίεςτου Τ.Ε.Ι. Θεσσαλονίκης διαρ¬ 
θρώνονται σε οργανικές μονάδες ως εξής: 

Α) Διευθύνσεις 

1. Διεύθυνση Διοικητικού 

2. Διεύθυνση Οικονομικού 

3. Διεύθυνση Τεχνικών Υπηρεσιών 

4. Διεύθυνση Συντονισμού Σπουδών, Εκδόσεων και Βι¬ 
βλιοθήκης. 

Β) Αυτοτελή Τμήματα 

1. Τμήμα Πληροφορικής 

2. Τμήμα Ερευνητικών Προγραμμάτων 

3. Τμήμα Δημοσίων και Διεθνών Σχέσεων 

4. Τμήμα Περίθαλψης και Κοινωνικής Μέριμνας 

5. Τμήμα Αγροκτήματος 

6. Νομική Υπηρεσία 

7. Γραμματεία Προέδρου-Αντιπροέδρου και Γενικού 
Γ ραμματέα 

8. Γραμματείες Σχολών (μία για κάθε Σχολή) 

9. Γραμματείες Τμημάτων (μία κάθε τμήμα). 

Γ) Παραρτήματα 

ΚΕΦΑΛΑΙΟ Β' 

ΔΙΑΡΘΡΩΣΗ-ΑΡΜΟΔΙΟΤΗΤΕΣ ΔΙΕΥΘΥΝΣΕΩΝ- 
ΤΜΗΜΑΤΩΝ ΚΑΙ ΛΟΙΠΩΝ ΥΠΗΡΕΣΙΩΝ 

Άρθρο 3 

Διεύθυνση Διοικητικού 

1. Η Διεύθυνση Διοικητικού συγκροτείται από τα ακό¬ 
λουθα Τμήματα: 

α) Τμήμα Εκπαιδευτικού και Ειδικού Διδακτικού Προ¬ 
σωπικού 

β) Τμήμα Διοικητικού και Ειδικού Τεχνικού Προσωπικού 

γ) Τμήμα Διοικητικής Μέριμνας και Πρωτοκόλλου 

δ) Τμήμα Συλλογικών και ατομικών οργάνων και επιτρο¬ 
πών 

ε) Τμήμα Εποπτείας χώρων, καθαριότητας και κίνησης 
οχημάτων 

2. Οι αρμοδιότητες της Διεύθυνσης Διοικητικού κατα- 
νέμονται στα τμήματα ως εξής: 

αα) Τμήμα Εκπαιδευτικού και Ειδικού Διδακτικού 
Προσωπικού στην αρμοδιότητα του οποίου υπάγονται 
όλα τα θέματα που έχουν σχέση με την εν γένει υπηρε¬ 
σιακή κατάσταση του κάθε φύσης και σχέσης εργασίας 
εκπαιδευτικού και ειδικού διδακτικού προσωπικού του 
Τ.Ε.Ι., όπως διορισμοί, προσλήψεις, μονιμοποιήσεις, εξε¬ 
λίξεις, αποσπάσεις, μετακινήσεις, χορήγηση αδειών, έκ¬ 
δοση μισθολογικών πράξεων, πειθαρχικά, τήρηση προ¬ 
σωπικών μητρώων, απολύσεις και αποδοχές παραιτήσε¬ 
ων από την υπηρεσία και μέριμνα για τη συνταξιοδότηση 
κάθε άλλο θέμα που από τη φύση του ανάγεται στην αρ¬ 
μοδιότητα του Τμήματος. 

ββ) Τμήμα Διοικητικού και Ειδικού Τεχνικού Προσω¬ 
πικού στην αρμοδιότητατου οποίου υπάγονται άλατα θέ¬ 
ματα που έχουν σχέση με την εν γένει υπηρεσιακή κατά¬ 
σταση του κάθε φύσης και σχέσης εργασίας διοικητικού 
και ειδικού τεχνικού προσωπικού όπως διορισμοί, προ¬ 
σλήψεις, μονιμοποιήσεις, εξελίξεις, αποσπάσεις, μετακι¬ 
νήσεις, χορήγηση αδειών, έκδοση μισθολογικών πράξε¬ 
ων, πειθαρχικά, τήρηση προσωπικών μητρώων, απολύ¬ 
σεις και αποδοχές παραιτήσεως από την υπηρεσία και 
μέριμνα για τη συνταξιοδότηση και κάθε άλλο θέμα που 
από τη φύση του ανάγεται στην αρμοδιότητατου Τμήμα¬ 
τος. 

γγ) Τμήμα Διοικητικής Μέριμνας και Πρωτοκόλλου, 

στην αρμοδιότητα του οποίου υπάγονται όλα τα θέματα 
που έχουν σχέση με: 

1. Τις εργασίες πρωτοκόλλου, την τήρηση του γενικού 
αρχείου του Τ.Ε.Ι., την εν γένει παραγωγή και αναπαρα¬ 
γωγή εγγράφων και εντύπου υλικού με οποιοδήποτε τε¬ 
χνικό μέσο, τη διεκπεραίωση και αποστολή της αλληλο¬ 
γραφίας του Τ.Ε.Ι., τη βεβαίωση ακρίβειας αντιγράφων, 
φωτοαντιγράφων και κάθε άλλο σχετικό θέμα. 

2. Τη λειτουργία του τηλεφωνικού κέντρου, τωντηλετύ- 
πων και λοιπών μέσων επικοινωνίας κάθε άλλο σχετικό θέ¬ 
μα. 

3. Την κοινοποίηση προς όλες τις υπηρεσίες του Ιδρύ¬ 
ματος όλων των νομοθετικών και λοιπών κανονιστικών 
κειμένων, εγκυκλίων και διοικητικών πράξεων, της νομο¬ 
λογίας των δικαστηρίων, του Ν.Σ.Κ. και των γνωμοδοτή¬ 
σεων πάσης άλλης αρμόδιας αρχής για θέματα που αφο¬ 


ρούν το Τ.Ε.Ι. και τέλος την κωδικοποίηση των ανωτέρω 
κειμένων. 

δδ) Τμήμα Συλλογικών και ατομικών οργάνων και επι¬ 
τροπών, στην αρμοδιότητα του οποίου υπάγονται όλα τα 
θέματα που έχουν σχέση με: 

1. Τη συγκρότηση, τη λειτουργία και τη γραμματειακή 
υποστήριξη των συλλογικών οργάνων του Τ.Ε.Ι. και ιδίως 
της Συνέλευσης, του Τεχνικού Συμβουλίου, του Περιφε¬ 
ρειακού Συμβουλίου Τεχνολογικής Εκπαίδευσης και των 
Υπηρεσιακών Συμβουλίων. 

2. Όλα τα θέματα που έχουν σχέση με τις διαδικασίες 
εκλογής και ανάδειξης των ατομικών και συλλογικών ορ¬ 
γάνων του Τ.Ε.Ι. 

3. Τη συγκρότηση των πάσης φύσεως επιτροπών και 
ομάδων εργασίας. 

εε) Τμήμα εποπτείας χώρων και καθαριότητας και κί¬ 
νησης οχημάτων, στην αρμοδιότητα του οποίου υπάγο¬ 
νται όλα τα θέματα που έχουν σχέση με: 

1. Την καθαριότητα τόσο του περιβάλλοντος χώρου 
όσο και των χώρων των κτιριακών εγκαταστάσεων. 

2. Τη φύλαξη της περιουσίας και των χώρων του Ιδρύ¬ 
ματος. 

3. Τη διαμόρφωση και επιμέλεια των κήπων και δενδρο- 
στοιχιώντου Τ.Ε.Ι. 

4. Την κίνηση των οχημάτων του Τ.Ε.Ι. 

Άρθρο 4 

Διεύθυνση Οικονομικού 

1. Η Διεύθυνση Οικονομικού συγκροτείται από τα ακό¬ 
λουθα Τμήματα: 

α) Τμήμα Προϋπολογισμού και Δαπανών 

β) Τμήμα Μισθοδοσίας και Αποζημιώσεων 

γ) Τμήμα Προμηθειών και Διαχείρισης Περιουσίας 

2. Οι αρμοδιότητες της Διεύθυνσης Οικονομικού κατα- 
νέμονται στα τμήματα ως εξής: 

αα) Τμήμα Προϋπολογισμού και Δαπανών, στην αρ¬ 
μοδιότητα του οποίου υπάγονται όλα τα θέματα που 
έχουν σχέση με: 

1. Τη σύνταξη και αναμόρφωση του προϋπολογισμού, 
τη σύνταξη του απολογισμού και ισολογισμού και την 
υποβολή τους στα αρμόδια όργανα προς έγκριση. 

2. Τηνπαρακολούθησητωνεσόδωντου Τ.Ε.Ι. καιτην έκ¬ 
δοση γραμματίων είσπραξης. Ως έσοδα εννοούνται επι¬ 
χορηγήσεις από τακτικό προϋπολογισμό και δημόσιες 
επενδύσεις, επιχορηγήσεις από λοιπούς φορείς του εσω¬ 
τερικού και του εξωτερικού, επιστροφές χρημάτων κ.λ.π. 
έσοδα υπέρ τρίτων. 

3. Τη σύνταξη οικονομικών εκθέσεων και βεβαιώσεων. 

4. Τις πράξεις προβλέψεων στον προϋπολογισμό (δη¬ 
λαδή πράξεις ανάληψης υποχρεώσεων σε βάρος πιστώ¬ 
σεων του προϋπολογισμού του Τ.Ε.Ι.). 

5. Την τήρηση αρχείου όλων των θεμάτων αρμοδιότη¬ 
τας του τμήματος. 

6. Την αναγνώριση, εκκαθάριση και ενταλματοποίηση 
δαπανών που αφορούν τις πάσης φύσεως προμήθειες, 
αγορές, μισθώσεις και λοιπές δαπάνες που βαρύνουντον 
προϋπολογισμό του Τ.Ε.Ι. 

7. Την αποστολή όλων των χρηματικών ενταλμάτων 
πληρωμής και προπληρωμής του ιδρύματος στην αρ¬ 
μόδια υπηρεσία του Ελεγκτικού Συνεδρίου προς θεώ¬ 
ρηση. 

8. Την πληρωμή των υποχρεώσεων του ιδρύματος 
(οδοιπορικά, προμηθευτές) πλην των δαπανών μισθοδο- 

σίας και αποζημιώσεων που υπάγονται στο τμήμα Μισθο¬ 
δοσίας και Αποζημιώσεων. 

9. Την έκδοση χρηματικών ενταλμάτων πληρωμής για 
αποδόσεις στο Δημόσιο και στα Ταμεία των φόρων και 
των κρατήσεων. 

10. Τον έλεγχο των λογαριασμών του ιδρύματος. 

11. Τηντήρηση των απαιτούμενων βιβλίων, σύμφωνα με 
τις διατάξεις του Δημόσιου Λογιστικού. 

12. Τηντήρηση του αρχείου του πρωτότυπων θεωρη¬ 
μένων Χρηματικών Ενταλμάτων πληρωμής και προπλη¬ 
ρωμής και των παραστατικών αυτών. 

ββ) Τμήμα Μισθοδοσίας και Αποζημιώσεων, στην αρ¬ 
μοδιότητα του οποίου υπάγονται όλα τα θέματα που 
έχουν σχέση με: 

1. Την αναγνώριση και εκκαθάριση δαπανών μισθοδο¬ 
σίας, αποδοχών και κάθε είδος αποζημιώσεων και αμοι¬ 
βών του κάθε φύσης και σχέσης εργασίας προσωπικού. 

2. Την αναγνώριση και εκκαθάριση δαπανών για μετακι¬ 
νήσεις εκτός έδρας. 

3. Την αναγνώριση και εκκαθάριση δαπανών αποζημιώ¬ 
σεων μελών συμβουλίων, επιτροπών και ομάδων εργασίας. 

4. Τηντήρηση των αναγκαίων βιβλίων, φορολογικών μη¬ 
τρώων και στοιχείων. 

γγ) Τμήμα Προμηθειών και Διαχείρισης Περιουσίας, 

στην αρμοδιότητα του οποίου υπάγονται όλα τα θέματα 
που έχουν σχέση με: 

1. Την υλοποίηση του προγράμματος προμηθειών σύμ¬ 
φωνα με τις ισχύουσες διατάξεις. 

2. Την αναγνώριση των δαπανών και την έκδοση των 
σχετικών εγκριτικών αποφάσεων αφού προηγηθεί η σχε¬ 
τική ανάληψη υποχρέωσης. 

3. Τη μίσθωση κινητών και ακινήτων. 

4. Τη διαχείριση κάθε είδους αναλώσιμου υλικού. 

5. Την αξιοποίηση και διαχείριση της κινητής και ακίνη¬ 
της περιουσίας του Τ.Ε.Ι. 

6. Την απογραφή των περιουσιακών στοιχείων και τη 
σύνταξη κτηματολογίου. 

7. Την τήρηση των αναγκαίων βιβλίων και στοιχείων. 

Άρθρο 5 

Διεύθυνση Τεχνικών Υπηρεσιών 

1. Η Διεύθυνση Τεχνικών Υπηρεσιών συγκροτείται από 
τα ακόλουθα Τμήματα. 

α) Τμήμα Μελετών και Κατασκευών 

β) Τμήμα Συντήρησης 

2. Οι αρμοδιότητες της Διεύθυνσης Τεχνικών Υπηρε¬ 
σιών κατανέμονται στα Τμήματα ως εξής: 

αα) Τμήμα Μελετών και Κατασκευών, στην αρμοδιό¬ 
τητα του οποίου υπάγονται άλατα θέματα που έχουν σχέ¬ 
ση με: 

1. Τη σύνταξη ή ανάθεση εκπόνησης τεχνικών και οικο¬ 
νομικών μελετών για κατασκευές και επισκευές έργων. 

2. Τη δημοπράτηση έργων ή μελετών, την κατάρτιση 
των απαιτούμενων τευχών και συμβάσεων. 

3. Την επίβλεψη έργων ή μελετών που ανατέθηκαν ύστε¬ 
ρα από διαγωνισμό ή από απευθείας ανάθεση, σύμφωνα 
με την ισχύουσα κάθε φορά νομοθεσία. 

4. Τη σύνταξη και τον έλεγχο των επιμετρήσεων, πρω¬ 
τοκόλλων αφανών εργασιών, λογαριασμών Πρωτοκόλ¬ 
λου Κανονισμού Νέων Τιμών Μονάδος Εργασιών Συγκρι¬ 
τικών Πινάκων, Πρωτοκόλλων παραλαβής έργων ή μελε¬ 
τών σύμφωνα με όσα ορίζει η σχετική μετά δημόσια έργα 
Νομοθεσία. 


5. Τη σύνταξη κτιριολογικών προγραμμάτων και τη μέ¬ 
ριμνα για την έγκριση και την υλοποίησή τους. 

6. Τη διενέργεια αυτοψιών και τη σύνταξη γνωματεύσε¬ 
ων και εκθέσεων για τεχνικά θέματα. 

7. Τον καθορισμό τεχνικών προδιαγραφών για την προ¬ 
μήθεια υλικού και μηχανημάτων για τις κατασκευές. 

8. Τη σύνταξη μελετών για την ανάπτυξη υπηρεσιών και 
προσωπικού στις κτιριακές εγκαταστάσεις. 

ββ) Τμήμα Συντήρησης, στην αρμοδιότητα του οποίου 
υπάγονται όλα τα θέματα που έχουν σχέση με: 

1. Τη συνεχή επιθεώρηση των κτιριακών, ηλεκτρολογικών, 
μηχανολογικών, υδραυλικών εγκαταστάσεων, του τηλεφω¬ 
νικού κέντρου και των κλιματιστικών εγκαταστάσεων και η 
συντήρηση ή επισκευή από μόνιμο τεχνικό προσωπικό. 

2. Τη σύνταξη τεχνικών μελετών για τις απαιτούμενες 
εργασίες συντήρησης και επισκευής που ξεπερνούν τις 
δυνατότητες του τεχνικού προσωπικού και την εισήγηση 
για ανάθεση των εργασιών αυτών σε ιδιώτες, σύμφωνα με 
όσα ορίζει η νομοθεσία για τα δημόσια έργα. 

3. Τη σύνταξη προδιαγραφών και τη μέριμνα για την 
προμήθεια του αναγκαίου για τη συντήρηση των εγκατα¬ 
στάσεων υλικού ανταλλακτικών και εργαλείων. 

4. Τηντήρηση αποθήκης υλικού συντήρησης, ανταλλα¬ 
κτικών και εργαλείων. 

5. Την ευθύνη για την κατάρτιση, έγκριση και επίβλεψη 
εφαρμογής προγραμμάτων ετήσιας συντήρησης των κτι¬ 
ρίων και λοιπών εγκαταστάσεων του Τ.Ε.Ι. 

6. Τη μέριμνα γιατηνπυρασφάλειατωνεγκαταστάσεων 
του Τ.Ε.Ι. 

Άρθρο 6 

Διεύθυνση Συντονισμού Σπουδών, 

Εκδόσεων και Βιβλιοθήκης 

1. Η Διεύθυνση Συντονισμού Σπουδών, Εκδόσεων και 
Βιβλιοθήκης συγκροτείται από τα ακόλουθα τμήματα: 

α) Τμήμα Σπουδών 

β) Τμήμα Σπουδαστικής Μέριμνας 

γ) Τμήμα Διασύνδεσης και Πρακτικής Άσκησης 

δ) Τμήμα Εκδόσεων 

ε) Τμήμα Βιβλιοθήκης 

2. Οι αρμοδιότητες της Διεύθυνσης κατανέμονται στα 
Τμήματα ως εξής: 

αα) Τμήμα Σπουδών, στην αρμοδιότητα του οποίου 
υπάγονται όλα τα θέματα που έχουν σχέση με: 

1. Τη μέριμνα για τη συγκέντρωση των προγραμμάτων 
σπουδών όλων των τμημάτων και τη παρακολούθηση κά¬ 
θε τροποποίησή τους. 

2. Τη μέριμνα για την έγκαιρη ετοιμασία της ύλης του 
οδηγού σπουδών σε συνεργασία με τα τμήματα και το 
γραφείο εκδόσεων. 

3. Τη μέριμνα για το συντονισμό της εκπαιδευτικής δρα- 
στηριότηταςτωντμημάτων, ιδιαίτερα σε θέματα που ανα- 
φέρονται από ωρολόγιο πρόγραμμα, στην πραγματοποί¬ 
ηση των εξετάσεων, καθώς και στην επίλυση των θεμάτων 
που ανακύπτουν. 

4. Τον συντονισμό διαδικασιών που αφορούντις εγγρα¬ 
φές, μετεγγραφές και κατατακτήριες εξετάσεις. 

5. Την παροχή κατευθύνσεων και οδηγιών για την έκδο¬ 
ση πιστοποιητικών σπουδαστικής κατάστασης και την 
απονομή πτυχίων και λοιπών τίτλων. 

6. Την υποβολή προτάσεων για την οργάνωση προ¬ 
γραμμάτων επιμόρφωσης, μετεκπαίδευσης και εξειδί- 
κευσης σπουδών. 




ΦΕΚ301 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


6057 


ββ) Τμήμα Σπουδαστικής Μέριμνας, στην αρμοδιότη¬ 
τα του οποίου υπάγονται όλα τα θέματα που έχουν σχέση 
με: 

1. Τη μέριμνα για την εξασφάλιση της απαραίτητης υλι- 
κοτεχνικής υποδομής παροχής σίτισης και στέγασης 
στους σπουδαστές Τ.Ε.Ι. 

2. Τη μέριμνα για την οργάνωση και λειτουργία αναψυ- 
κτηρίων, εντευκτηρίων και λοιπών χώρων αναψυχής και 
άθλησης των σπουδαστών. 

3. Τη μέριμνα για τη διοργάνωση αθλητικών εκδηλώσε¬ 
ων εντός και εκτός της χώρας. 

4. Τη μέριμνα για την περιοδική έκδοση ενημερωτικών 
φυλλαδίων με πληροφορίες γύρω από τις διευκολύνσεις 
και τον τρόπο που παρέχονται στους σπουδαστές. 

5. Την παροχή πληροφοριών σχετικά με τη χορήγηση 
σπουδαστικών δανείων, υποτροφιών και άλλων βοηθημά¬ 
των καθώς και η επίλυση προβλημάτων που ανακύπτουν. 

γγ) Τμήμα Διασύνδεσης και Πρακτικής Άσκησης, 
στην αρμοδιότητα του οποίου υπάγονται όλα τα θέματα 
που έχουν σχέση με : 

1. Τη μέριμνα για την ενημέρωση των σπουδαστών για 
τις νέες τάσεις που επικρατούν και τις ελλείψεις δεξιοτή¬ 
των που υπάρχουν στην αγορά εργασίας και τις προοπτι¬ 
κές που διαφαίνονται για το άμεσα, μεσοπρόθεσμο και 
μακροπρόθεσμο μέλλον. 

2. Τη μέριμνα για την συγκέντρωση πληροφοριών που 
θα επεξεργάζονται και θα διαχέονται στους σπουδαστές 
για τις ανάγκες συγκεκριμένων επιχειρήσεων σε ανθρώ¬ 
πινο δυναμικό. 

3. Την παροχή συμβουλών στους σπουδαστές για τις 
δυνατότητες που υπάρχουν και τις ενέργειες στις οποίες 
θα πρέπει να προβούν προκειμένου να έχουν θετικά απο¬ 
τελέσματα στην προσπάθειά τους για ανεύρεση θέσης 
εργασίας και το σχεδίασμά της σταδιοδρομίας τους. 

4. Τη μέριμνα για την επαφή των επιχειρήσεων με τους 
σπουδαστές που έχουν εκδηλώσει ενδιαφέρον να εργα¬ 
στούν σε συγκεκριμένο τομέα είτε με μεμονωμένες συνα¬ 
ντήσεις είτε με την διοργάνωση ημερίδων-συναντήσεων. 

5. Την τήρηση βάσης δεδομένων, η οποία θα ενημερώ¬ 
νεται συνεχώς με τα στοιχεία όλων των τελειόφοιτων και 
αποφοίτων, με αίτηση των ενδιαφερομένων σπουδα¬ 
στών. 

6. Την ενημέρωση των σπουδαστών σε θέματα Ειδικών 
Προγραμμάτων Επιμόρφωσης, Μετεκπαίδευσης και Ειδί¬ 
κευσης Σπουδών. 

7. Τη μέριμνα για την πρακτική άσκηση των σπουδα¬ 
στών σε συνεργασία με τις σχετικές επιτροπές με κύρια 
επιδίωξη την αποδοτική άσκηση των σπουδαστών και την 
αποτελεσματική σύνδεση της εκπαίδευσης με την παρα¬ 
γωγή. 

γγ) Τμήμα Εκδόσεων, στις αρμοδιότητες του οποίου 
υπάγονται όλα τα θέματα που έχουν σχέση με: 

1. Τη μορφοποίηση και έκδοση του πάσης φύσεως εντύ¬ 
που υλικού του Τ.Ε.Ι., ήτοι διδακτικών βιβλίων, οδηγού 
σπουδών, υλικού διαφήμισης των διαφόρων εκδηλώσε¬ 
ων, ημερίδων, σεμιναρίων, επιστημονικών διαλέξεων (αλ¬ 
ληλογραφία, τήρηση των προβλεπόμενων οικονομικών 
στοιχείων κ.λ.π.). 

2. Την αναπαραγωγή σημειώσεων με τον πλέον ευδόκι¬ 
μο τρόπο. 

3. Τη διαχείριση πάγιου υλικού, των αποθεμάτων χάρ¬ 
του και λοιπών υλικών έκδοσης. 

4. Την εκτύπωση και την αναπαραγωγή βιβλίων, σημει¬ 


ώσεων ή εκδόσεων εκτός Τ.Ε.Ι. σε περίπτωση αδυναμίας 
παραγωγής. 

δδ) Τμήμα Βιβλιοθήκης, στις αρμοδιότητεςτου οποίου 
υπάγονται άλατα θέματα που έχουν σχέση με: 

1. Τον εντοπισμό των αναγκών για πληροφόρηση των 
χρηστών. 

2. Τον εντοπισμό και την επιλογή έντυπου και ηλεκτρο¬ 
νικού υλικού και υλικού για ειδικές συλλογές που κρίνο- 
νται απαραίτητα για τον εμπλουτισμό της συλλογής. 

3. Την διεκπεραίωση παραγγελιών. 

4. Τη διαχείριση συλλογής περιοδικών εκδόσεων. 

5. Τις παρουσιάσεις και την προώθηση υλικού και υπη¬ 
ρεσιών βιβλιοθήκης. 

6. Την επιλογή αρχείων που θα αφορούν το Ίδρυμα και 
θα επιτρέπουν την επιστημονική έρευνα σχετικών θεμά¬ 
των. 

7. Την ενημέρωση χρηστών για καινούριο υλικό, επι¬ 
στημονικά συνέδρια κλπ. 

8. Την παροχή γραμματειακής υποστήριξης. 

9. Την τήρηση πρωτοκόλλου, αρχείου τιμολογίων, αρ¬ 
χείου αλληλογραφίας. 

10. Τη διεκπεραίωση διοικητικής εργασίας. 

11. Την καταλογογράφηση, ταξινόμηση, θεματική ευ- 
ρετηρίαση του υλικού της βιβλιοθήκης. 

12. Την εισαγωγή δεδομένων στο αυτοματοποιημένο 
ολοκληρωμένο σύστημα διαχείρισης βιβλιοθήκης (ΟΡΑΟ). 

13. Την επεξεργασία υλικού για ειδικές συλλογές. 

14. Την οργάνωση του αρχείου του Ιδρύματος. 

15. Την προετοιμασία υλικού για χρήση. 

16. Την τρέχουσα και αναδρομική πληροφόρηση με 
στόχο την κάλυψη των εκπαιδευτικών και ερευνητικών 
αναγκών των χρηστών για πληροφόρηση μέσω ηλεκτρο¬ 
νικών και έντυπων πηγών. 

17. Την παροχή πληροφοριακών υπηρεσιών σε απομα¬ 
κρυσμένους χρήστες και σε χρήστες με ειδικές ανάγκες 
τηλεφωνικά, μέσω ηλεκτρονικού ταχυδρομείου και φαξ. 

18. Το δανεισμό και διαδανεισμό υλικού μεταξύ βιβλιο¬ 
θηκών στην Ελλάδα και στο εξωτερικό. 

19. Την βιβλιογραφική εκπαίδευση χρηστών στις υπη¬ 
ρεσίες της βιβλιοθήκης και δημιουργία έντυπων και ηλε¬ 
κτρονικών καταλόγων υλικού και οδηγών χρήσης. 

20. Την επιλεκτική Διάδοση Πληροφόρησης (δϋΙ) για το 
εκπαιδευτικό προσωπικό. 

21. Την αξιολόγηση του υλικού και των υπηρεσιών. 

22. Τηντεχνική κάλυψη, υποστήριξη και τον έλεγχο των 
συστημάτωνπληροφορικήςτωνεπιμέρουςτμημάτωντης 
βιβλιοθήκης. 

23. Την ανάλυση αναγκών πληροφορικής, τη σχεδίαση 
και την εφαρμογή των λύσεων που προτείνονται. 

24. Την παροχή πρόσβασης σε υπηρεσίες του διαδικτύ¬ 
ου και σε υπηρεσίες τοπικού δικτύου. 

25. Τη διαχείριση των ηλεκτρονικών υπηρεσιών της βι¬ 
βλιοθήκης. 

Άρθρο 7 

Αυτοτελές Τμήμα Πληροφορικής 

Στις αρμοδιότητες του Αυτοτελούς Τμήματος Πληρο¬ 
φορικής υπάγονται άλατα θέματα που έχουν σχέση με: 

1. Την εξασφάλιση της αποτελεσματικής λειτουργίας 
των μηχανογραφικών συστημάτων. 

2. Την παρακολούθηση των τεχνολογιών οργάνωσης 
γραφείου και την πρόταση νέων εφαρμογών με την υιο¬ 
θέτηση των τεχνολογιών αυτών. 

3. Τη μέριμνα για την σύνταξη προδιαγραφών εξοπλι¬ 
σμού πληροφορικής (ΗειχΙννεΐ'θ/εοίΙνναΓθ) για τις υπάρ- 
χουσες ή νέες ανάγκες των διοικητικών υπηρεσιών του 
ιδρύματος. 

4. Τη φροντίδα για τη βασική συντήρηση μηχανημάτων 
(υποστήριξη όχι υψηλού επιπέδου). 

5. Την παροχή στα στελέχη των διοικητικών υπηρεσιών 
κάθε δυνατής βοήθειας στις εφαρμογές πληροφορικής 
(π.χ. επεξεργασία κειμένων, οργάνωση αρχείων, επεξερ¬ 
γασία πινάκων κ.λπ.). 

6. Την ευθύνη για την έγκαιρη προμήθεια των αναλώσι¬ 
μων μηχανογραφικών υλικών του τμήματος, σύμφωνα με 
τις διαδικασίες προμηθειών του Ιδρύματος. 

7. Την μέριμνα για τη συγκέντρωση, ταξινόμηση και 
ανάλυση στατιστικών στοιχείων σχετικά με τους σπουδα¬ 
στές, το πάσης φύσης προσωπικό, τα οικονομικά μεγέθη, 
τον εξοπλισμό και τα ερευνητικά προγράμματα του Ιδρύ¬ 
ματος, τη συστηματική συλλογή των στοιχείων αυτών σε 
συνεργασία με τις καθ’ ύλην αρμόδιες υπηρεσίες και τη 
συγκρότηση και ενημέρωση αρχείου στατιστικών στοιχεί¬ 
ων. 

Άρθρο 8 

Αυτοτελές Τμήμα Ερευνητικών Προγραμμάτων 

Στην αρμοδιότητα του Τμήματος υπάγονται όλα τα θέ¬ 
ματα που έχουν σχέση με: 

1. Τη διοικητική υποστήριξη της ερευνητικής δραστη¬ 
ριότητας και των αποφάσεων της επιτροπής ερευνών. 

2. Τη μέριμνα για την παρακολούθηση της λογιστικής 
και διαχειριστικής κίνησης του ειδικού λογαριασμού κα¬ 
θώς και την πληρωμή των δαπανών, σύμφωνα με τις κεί¬ 
μενες διατάξεις. 

3. Τη γραμματειακή εξυπηρέτηση της επιτροπής ερευ¬ 
νών. 

4. Τη μέριμνα για την εκτέλεση των αποφάσεων της επι¬ 
τροπής. 

5. Τη μελέτη και επεξεργασία των κατευθύνσεων που 
προδιαγράφει η επιτροπή και υποβολή προτάσεων στην 
επιτροπή για νέες κατευθύνσεις. 

6. Τη διοικητική υποστήριξη των αποφάσεων του Ιδρύ¬ 
ματος που αφορούν την παροχή υπηρεσιών σε τρίτους. 

Άρθρο 9 

Αυτοτελές Τμήμα Δημοσίων και Διεθνών Σχέσεων 

Στις αρμοδιότητες του Αυτοτελούς Τμήματος Δημο¬ 
σίων και Διεθνών Σχέσεων υπάγονται όλα τα θέματα που 
έχουν σχέση με: 

1. Την καλλιέργεια, ανάπτυξη και οργάνωση των δημο¬ 
σίων σχέσεων του Τ.Ε.Ι. 

2. Την μέριμνα για τον προγραμματισμό και την οργά¬ 
νωση προβολής στη δημοσιότητα της εκπαιδευτικής, 
ερευνητικής και λοιπής δραστηριότητας του Τ. Ε. I. Για τον 
παραπάνω σκοπό απαιτείται η στενή συνεργασία με τα 
κάθε φύσης Μέσα Μαζικής Επικοινωνίας με τα οποία 
φροντίζει να διατηρεί άριστες σχέσεις. 

3. Την μέριμνα για την έκδοση πληροφοριακού και δια¬ 
φημιστικού εντύπου υλικού, καθώς και άλλου υλικού (δι¬ 
σκέτες, Οϋ, βιντεοταινίες) που προβάλλει τη δραστηριό¬ 
τητα και αναπτύσσεται στο Τ.Ε.Ι. 

4. Τηνπαρακολούθηση του τύπου καιτωνλοιπών μέσων 
μαζικής ενημέρωσης σε θέματα που αφορούν το Τ. Ε. I. και 
την επιμέλεια των ανακοινώσεων και απαντήσεων σε δη¬ 
μοσιεύματα. 


5. Τη μέριμνα για την οργάνωση και διεξαγωγή διαλέξε¬ 
ων, συνεδρίων, τελετών, ημερίδων, σεμιναρίων και λοι¬ 
πών πολιτιστικών εκδηλώσεων και την τήρηση της σχετι¬ 
κής εθιμοτυπίας. 

6. Την ευθύνη για την παραχώρηση χώρων του Ιδρύμα¬ 
τος σε διάφορες φορείς. 

7. Τη μέριμνα για τον προγραμματισμό και την οργάνω¬ 
ση της προβολής του Τ. Ε. I. στο εξωτερικό, ιδίως με την έκ¬ 
δοση ειδικών πληροφοριακών εντύπων και άλλου απα¬ 
ραίτητου υλικού. 

8. Την επιμέλεια για τη συνεργασία του Ιδρύματος με 
άλλα εκπαιδευτικά Ιδρύματα του εξωτερικού και τη μέρι¬ 
μνα για την υπογραφή και υλοποίηση των συμφωνιών, τη 
συγκέντρωση και διανομή προγραμμάτων επιστημονικών 
ανταλλαγών καθώς και προγραμμάτων της Ευρωπαϊκής 
Ένωσης και άλλων διεθνών οργανισμών. 

9. Τηνπαροχή πληροφοριών σε όλους τους ενδιαφερο¬ 
μένους σχετικά μετά Ιδρύματα Τριτοβάθμιας Εκπαίδευ¬ 
σης χωρών μελών της Ευρωπαϊκής Ένωσης ή άλλων χω¬ 
ρών και την ενημέρωση όλωντων μελώντου Τ.Ε.Ι. για τις 
δυνατότητες που παρέχουν τα προγράμματα της Ευρω¬ 
παϊκής Ένωσης. 

10. Τη μέριμνα για την οργάνωση της υποδοχής, διαμο¬ 
νής και φιλοξενίας αλλοδαπών επιστημόνων και σπουδα¬ 
στών στα πλαίσια Κοινοτικών ή άλλων προγραμμάτων 
που μετέχει το Τ.Ε.Ι. 

11. Την τήρηση της ξενόγλωσσης αλληλογραφίας, τη 
διενέργεια των απαιτούμενων μεταφράσεων και την κά¬ 
λυψη διερμηνείας. 

Άρθρο 10 

Αυτοτελές Τμήμα Περίθαλψης 
και Κοινωνικής Μέριμνας 

Στην αρμοδιότητα του Τμήματος Περίθαλψης υπάγο¬ 
νται όλα τα θέματα που έχουν σχέση με: 

1. Την παροχή πρωτοβάθμιας υγειονομικής φροντίδας 
και περίθαλψης στους σπουδαστές του Ιδρύματος κατά 
την διάρκεια των σπουδών τους. 

2. Την άσκηση ελέγχου στο εστιατόριο και το κυλικείο 
του ιδρύματος σε συνεργασία με την αστιατρική υπηρε¬ 
σία. 

3. Τηντήρηση βιβλίου κινήσεωςτων σπουδαστών, η δια¬ 
κίνηση της σχετικής αλληλογραφίας και η εισήγηση μέ¬ 
τρων προς την διεύθυνση του Ιδρύματος που προάγουν 
και διασφαλίζουν την υγεία των σπουδαστών και των ερ¬ 
γαζομένων και την υγιεινή των χώρων του Ιδρύματος. 

4. Τη μέριμνα για την προμήθεια του αναγκαίου φαρμα¬ 
κευτικού υλικού και των απαραίτητων οργάνων. 

5. Την παροχή πρώτων βοηθειών. 

6. Την άσκηση πρόληψης για την διατήρηση, βελτίωση 
και προαγωγή της υγείας των σπουδαστών με την υγειο¬ 
νομική διαφώτιση, την υγιεινή του περιβάλλοντος του 
Ιδρύματος, υγιεινή διατροφή, τον οικογενειακό προγραμ¬ 
ματισμό, την αντισύλληψη, τα ναρκωτικά, τον αλκοολισμό 
και ψυχοκοινωνική έρευνα. 

7. Τη συνεργασία με άλλους φορείς μέσα στην κοινότη¬ 
τα για τη μείωση της νοσηρότητας από τις εξαρτησιογό- 
νες ουσίες και από τις κακές συνθήκες διαβίωσης και δια¬ 
τροφής. 

8. Τη δυνατότητα ελέγχου βιβλιαρίων ασθένειας και η 
παροχή αναρρωτικών αδειών στο Διοικητικό προσωπικό 
με παράλληλη νομοθετική ρύθμιση. 

Άρθρο 11 

Αυτοτελές Τμήμα Αγροκτήματος 

Στην αρ μοδ ιότητα του τμή ματος Αγροκτή ματος υπάγο¬ 
νται όλα τα θέματα που έχουν σχέση με: 

1. Την οργάνωση και την αναπαραγωγή μεγάλων και μι¬ 
κρών ζώων. 

2. Την περιποίηση και τη διατροφή των ζώων καθώς επί¬ 
σης τη συλλογή των προϊόντων που προέρχονται από αυτά. 

3. Την επιμέλεια της καθαριότητας και των όρων υγιει¬ 
νής διαβίωσης του ζωικού κεφαλαίου. 

4. Τηνπεριποίησητωνήδη εγκατεστημένων καλλιεργειών. 

5. Την προετοιμασία, τη σπορά και τις απαιτούμενες 
καλλιεργητικές εργασίες στις υπαίθριες εκτάσεις του 
Αγροκτήματος, οι οποίες καλύπτονται εποχιακά με διά¬ 
φορες καλλιέργειες. 

6. Τη συντήρηση, την περιποίηση και τη συνεχή ανανέ¬ 
ωση των καλλιεργειών των θερμοκηπίων, καθώς και τις 
απαραίτητες καλλιεργητικές εργασίες για το συγκεκριμέ¬ 
νο σκοπό. 

7. Τη καλλιέργεια και περιποίηση υπαίθριων καλλιεργει¬ 
ών με μονοετή ή πολυετή φυτά. 

8. Τον έλεγχο, τη συντήρηση και την προμήθεια των 
απαραίτητων γεωργικών μηχανημάτων. 

9. Την φύτευση καλλωπιστικών θάμνων ή άλλων δένδρων. 

10. Την τήρηση όλων των απαραίτητων βιβλίων που 
απαιτούνται για την λογιστική απεικόνιση της αγροτικής 
εκμετάλλευσης. 

11. Την παραχώρηση των μηχανικών μέσων και των 
φαρμάκων στους αρμόδιους των γραφείων Φυτικής και 
Ζωικής Παραγωγής. 

12. Τηντήρηση στατιστικών στοιχείων για τις διάφορες 
χρονικές περιόδους των αποτελεσμάτων της Φυτικής Πα¬ 
ραγωγής. 

13. Τον εξοπλισμό του αγροκτήματος καιτη συντήρηση 
των μηχανημάτων. 

Άρθρο 12 
Νομική Υπηρεσία 

α) Η Νομική εξυπηρέτηση του Τ.Ε.Ι. γίνεται από την Νο¬ 
μική Υπηρεσία η οποία υπάγεται απ’ ευθείας στο Συμβού¬ 
λιο του Τ.Ε.Ι. και αντιστοιχεί από άποψη διοικητικής ιε¬ 
ραρχίας με Τμήμα. 

β) Οι αρμοδιότητες της Νομικής Υπηρεσίας είναι οι 
εξής: 

1. Η γνωμοδότηση σε ερωτήματα του Συμβουλίου Τ.Ε.Ι. 

2. Ο χειρισμός των νομικών υποθέσεων του Ιδρύματος 
ενώπιον των δικαστηρίων και εξωδίκως ύστερα από έγ¬ 
γραφη εντολή του Προέδρου που επέχει θέση πληρεξου¬ 
σίου εγγράφου. 

3. Η υπεράσπιση αρμοδίως των δικαιωμάτων και των 
συμφερόντων του Τ.Ε.Ι. 

4. Η παρακολούθησητηςπορείαςτων υποθέσεων, που με 
πρότασή της ή σύμφωνη γνώμη της έχουν τυχόν ανατεθεί 
από το Συμβούλιο του Τ.Ε.Ι. σε εξωτερικούς Δικηγόρους. 

γ) Προϊστάμενος της υπηρεσίας αυτής είναι ο δικηγό¬ 
ρος ο οποίος κατέχει την ως άνω θέση. 

δ) Η Νομική Υπηρεσία αποτελείται από τον Προϊστάμε¬ 
νο της και το ανάλογο διοικητικό προσωπικό του Τ.Ε.Ι. 
που τοποθετείται σ’ αυτό σύμφωνα με τις κείμενες διατά¬ 
ξεις. Η υπηρεσία μπορεί να στελεχωθεί και από μέλη του 
Ε.Π. ή Επιστημονικών ή Εργαστηριακών συνεργατώντου 
Τ.Ε.Ι. που με πρόταση του προϊσταμένου της νομικής υπη¬ 


ρεσίας του ανατίθεται η εκτέλεση υπηρεσιών στα πλαίσια 
της λειτουργίας της. 

Ο προϊστάμενος της νομικής υπηρεσίας αναφέρεται και 
υπάγεται στο Συμβούλιο του Τ.Ε.Ι. και είναι αρμόδιος για 
τον τρόπο οργάνωσης και λειτουργίας της υπηρεσίας και 
του κάθε φύσης προσωπικού της. 

ε) Η Νομική Υπηρεσία λειτουργεί όλες τις εργάσιμες 
ημέρες και ώρες ενώ οι δικηγόροι παρίστανται σύμφωνα 
με τις διατάξεις του Κώδικα περί δικηγόρων κατά τις ειθι- 
σμένες για τους δικηγόρους ώρες εργασίας και κατά τον 
προγραμματισμό των εργασιών της υπηρεσίας. 

Άρθρο 13 
Παράρτημα Κιλκίς 

1. Το παράρτημα Κιλκίς συγκροτείται από τις ακόλου¬ 
θες μονάδες: 

α) Γραμματεία Παραρτήματος 

β) Αυτοτελές Γ ραφείο Εκδόσεων και Βιβλιοθήκης 

γ) Αυτοτελές Γ ραφείο Συντήρησης 

2. Οι αρμοδιότητες του Παραρτήματος κατανέμονται 
στις οργανικές του μονάδες ως εξής: 

αα) Γραμματεία Παραρτήματος 
Η Γραμματεία Παραρτήματος παρέχει διοικητική και 
γραμματειακή υποστήριξη για όλα τα θέματα που εμπί¬ 
πτουν στις αρμοδιότητες του Παραρτήματος και αντι¬ 
στοιχεί από άποψη διοικητικής ιεραρχίας με Τμήμα. Η 
Γ ραμματεία αυτή υπάγεται ιεραρχικά στο Γ ενικό Γ ραμ- 
ματέατου Τ.Ε.Ι. 

ββ) Αυτοτελές Γ ραφείο Εκδόσεων και Βιβλιοθήκης 

Οι αρμοδιότητες του αυτοτελούς Γ ραφείου Εκδόσεων 
και Βιβλιοθήκης είναι ίδιες με αυτές που αναφέρονται στις 
αντίστοιχες οργανικές μονάδες του Τ.Ε.Ι. Θεσσαλονίκης, 
γγ) Αυτοτελές Γ ραφείο Συντήρησης 
Οι αρμοδιότητες του αυτοτελούς Γ ραφείου Συντήρη¬ 
σης του Παραρτήματος Κιλκίς είναι ίδιες με αυτές που 
αναφέρονται στην αντίστοιχη οργανική μονάδα του Τ.Ε.Ι. 
Θεσσαλονίκης. 

Άρθρο 14 

Παράρτημα Μουδανιών 

1. Το Παράρτημα Μουδανιών συγκροτείται από τις ακό¬ 
λουθες μονάδες: 

α) Γ ραμματεία Παραρτήματος 

β)Αυτοτελές Γ ραφείο Εκδόσεων και Βιβλιοθήκης 

γ) Αυτοτελές Γ ραφείο Συντήρησης 

2. Οι αρμοδιότητες του Παραρτήματος κατανέμονται 
στις οργανικές του μονάδες ως εξής: 

αα) Γραμματεία Παραρτήματος 
Η Γραμματεία Παραρτήματος παρέχει διοικητική και 
γραμματειακή υποστήριξη για όλα τα θέματα που εμπί¬ 
πτουν στις αρμοδιότητες του Παραρτήματος και αντι¬ 
στοιχεί από άποψη διοικητικής ιεραρχίας με Τμήμα. Η 
Γ ραμματεία αυτή υπάγεται ιεραρχικά στο Γ ενικό Γ ραμ- 
ματέατου Τ.Ε.Ι. 

ββ) Αυτοτελές Γ ραφείο Εκδόσεων και Βιβλιοθήκης 

Οι αρμοδιότητες του αυτοτελούς Γ ραφείου Εκδόσεων 
και Βιβλιοθήκης είναι ίδιες με αυτές που αναφέρονται στις 
αντίστοιχες οργανικές μονάδες του Τ.Ε.Ι. Θεσσαλονίκης, 
γγ) Αυτοτελές Γ ραφείο Συντήρησης. 

Οι αρμοδιότητες του αυτοτελούς Γ ραφείου Συντήρη¬ 
σης του Παραρτήματος Μουδανιών είναι ίδιες με αυτές 
που αναφέρονται στην αντίστοιχη οργανική μονάδα του 
Τ.Ε.Ι. Θεσσαλονίκης. 

Άρθρο 15 

Γραμματεία Προέδρου - Αντιπροέδρων- 
Γενικού Γραμματέα 

Στην αρμοδιότητα της Γραμματείας Προέδρου-Αντι- 
προέδρων και Γενικού Γραμματέα, που αντιστοιχεί από 
άποψη διοικητικής ιεραρχίας μεΤμήμα, υπάγονται όλα τα 
θέματα που έχουν σχέση με τη Γραμματειακή υποστήρι¬ 
ξη στα όργανα αυτά. Η Γ ραμματεία αυτή υπάγεται ιεραρ¬ 
χικά απ’ ευθείας στον Πρόεδρο του Τ.Ε.Ι. 

Άρθρο 16 
Γ ραμματεία Σχολής 

Στην αρμοδιότητα της Γραμματείας κάθε Σχολής υπά¬ 
γονται όλα τα θέματα που έχουν σχέση με: 

1. Τη σύνταξη, διεκπεραίωση και αρχειοθέτηση της αλ¬ 
ληλογραφίας της Σχολής 

2. Τη διεκπεραίωση όλωντων θεμάτωντου προσωπικού 
που ανήκει στη σχολή. 

3. Την τήρηση του πρωτοκόλλου και τη φύλαξη της 
σφραγίδας της σχολής. 

4. Τηντήρηση τωνπρακτικώντου συμβουλίου της σχολής 
και τη μέριμνα για την υλοποίηση των αποφάσεων αυτού. 

5. Τον συντονισμό των Γραμματειώντων Τμημάτων της 
σχολής για όλα τα κοινά θέματα. 

6. Τη μέριμνα για την εκπόνηση και εφαρμογή των εβδο¬ 
μαδιαίων προγραμμάτων διδασκαλίας σε συνεννόηση και 
συνεργασία με τους προϊσταμένους των Τμημάτων. 

7. Τη μέριμνα για την έγκαιρη παραγγελία και προμή¬ 
θεια των εκπαιδευτικών συγγραμμάτων και διδακτικών 
σημειώσεων. 

8. Τη γραμματειακή και διοικητική υποστήριξη σε άλατα 
θέματα που εμπίπτουν στην αρμοδιότητα της Σχολής. 

Οι Γραμματείες των Σχολών αντιστοιχούν από άποψη 
διοικητικής ιεραρχίας με τμήματα και υπάγονται απ’ ευ¬ 
θείας στο Γ ενικό Γ ραμματέα του Τ.Ε.Ι. 

Άρθρο 17 

Γ ραμματεία Τμήματος 

Στην αρμοδιότητα των γραμματειών των τμημάτων 
υπάγονται όλα τα θέματα που έχουν σχέση με: 

1. Τη σύνταξη, διεκπεραίωση και αρχειοθέτηση της αλ¬ 
ληλογραφίας του τμήματος. 

2. Την τήρηση του πρωτοκόλλου, των πρακτικών των 
συλλογικών οργάνων του τμήματος. 

3. Την τήρηση μητρώου σπουδαστών του τμήματος. 

4. Τη διενέργεια εγγραφών πάσης φύσης σπουδαστών 
στο τμήμα. 

5. Τη χορήγηση πτυχίων , πιστοποιητικών και κάθε φύ¬ 
σης βεβαιώσεων στους σπουδαστές του τμήματος. 

6. Την καταχώρηση των βαθμολογιών και η επεξεργα¬ 
σία κάθε άλλου στοιχείου που διαμορφώνει την κατάστα¬ 
ση του σπουδαστικού δυναμικού του τμήματος. 

7. Την πληροφόρηση σε θέματα που αφορούν εγγρα¬ 
φές, μετεγγραφές και κατατάξεις σπουδαστών, υποτρο¬ 
φίες, φοιτητικά εισιτήρια και γενικότερα σπουδαστικά θέ¬ 
ματα. 

8. Την παροχή διοικητικής και γραμματειακής υποστή¬ 
ριξης σε οποιοδήποτε άλλο θέμα που εμπίπτει στις αρμο¬ 
διότητες του τμήματος. 

Οι Γραμματείεςτωντμημάτων αντιστοιχούν από άποψη 
διοικητικής ιεραρχίας με τμήματα και υπάγονται απ' ευ¬ 
θείας στο Γ ενικό Γ ραμματεία του ΤΕΙ. 


ΜΕΡΟΣ ΔΕΥΤΕΡΟ 
ΠΡΟΣΩΠΙΚΟ 
ΚΕΦΑΛΑΙΟ Α' 

ΘΕΣΕΙΣ ΠΡΟΣΩΠΙΚΟΥ ΜΕ ΘΗΤΕΙΑ 
Άρθρο 18 

Γ ενικός Γ ραμματέας 

Η μία (1) θέση Γενικού Γραμματέα με βαθμό 2ο διέπε- 
ται από τις διατάξεις των άρθρων 22 παρ. 3 του Ν. 
1404/1983 (Α173), 71 παρ. 2του Ν. 1566/1985 (Α167),του 
άρθρου 14 της υπ’ αριθμ. Ε5/1585/20.3.1984 απόφασης 
του Υπουργού Εθνικής Παιδείας και Θρησκευμάτων (Β 
191) και της υπ’ αριθμ. Ε5/138/20.1.1999 απόφασης του 
ίδιου Υπουργού (Β 60), όπως ισχύουν κάθε φορά». 
ΚΕΦΑΛΑΙΟ Β' 

ΜΟΝΙΜΟ ΠΡΟΣΩΠΙΚΟ 
Άρθρο 19 

Κατηγορίες και Κλάδοι Μόνιμου Προσωπικού 

1. Οι κατηγορίες και οι κλάδοι του μόνιμου προσωπικού 
του Τεχνολογικού Εκπαιδευτικού Ιδρύματος (Τ.Ε.Ι.) Θεσ¬ 
σαλονίκης ορίζονται ως εξής: 

Α. Κατηγορία Πανεπιστημιακής Εκπαίδευσης (ΠΕ) 
α) Κλάδος ΠΕΔιοικητικού-Οικονομικού 
β) Κλάδος ΠΕ Γεωτεχνικού 
γ) Κλάδος ΠΕ Πληροφορικής 
δ) Κλάδος ΠΕ Ιατρών Παθολόγων 
ε) Κλάδος ΠΕ Φιλολογικού 
στ) Κλάδος ΠΕ Πολιτικών Μηχανικών 
ζ) Κλάδος ΠΕ Ηλεκτρολόγων 
η) Κλάδος ΠΕ Μηχανολόγων 
θ) Κλάδος ΠΕ Αρχιτεκτόνων Μηχανικών 
ι) Κλάδος ΠΕ Ψυχολόγων 
ια) Κλάδος ΠΕ Νομικών 
ιβ) Κλάδος ΠΕ Βιβλιοθηκονομίας 
ιγ) Κλάδος ΠΕ Επικοινωνίας και ΜΜΕ 
Β. Κατηγορία Τεχνολογικής Εκπαίδευσης (ΤΕ) 
α) Κλάδος ΤΕ Διοικητικού-Λογισπκού 
β) Κλάδος ΤΕ Τεχνολογικών Εφαρμογών 
γ) Κλάδος ΤΕ Νοσηλευτικής 
δ) Κλάδος ΤΕ Τεχνολόγων Γεωπονίας 
ε) Κλάδος ΤΕ Πληροφορικής 
στ) Κλάδος ΤΕ Βιβλιοθηκονομίας 
ζ) Κλάδος ΤΕ Γραφικών Τεχνών & Καλλιτεχνικών Σπουδών 
η) Κλάδος ΤΕ Ηλεκτρονικών Μηχανικών 
θ) Κλάδος ΤΕ Τεχνολόγων Τροφίμων 
ι) Κλάδος ΤΕ Ανθοκομίας-Κηπουρικής 
ια) Κλάδος ΤΕ Διατροφής και Διαιτολογίας 
Γ. Κατηγορία Δευτεροβάθμιας Εκπαίδευσης (ΔΕ) 
α) Κλάδος ΔΕ Διοικητικών Γραμματέων 
β) Κλάδος ΔΕ Τεχνικού 
γ) Κλάδος ΔΕ Τηλεφωνητών 
δ) Κλάδος ΔΕ Ανθοκομίας-Κηπουρικής 
ε) Κλάδος ΔΕ Χειρ. Μηχαν. Αναπαραγωγής 
Δ. Κατηγορία Υποχρεωτικής Εκπαίδευσης (ΥΕ) 
α) Κλάδος ΥΕ Προσωπικού Καθαριότητας 
β) Κλάδος ΥΕ Φυλάκων-Νυκτοφυλάκων 
γ) Κλάδος ΥΕ Σταυλιτών 
δ) Κλάδος ΥΕ Βοηθητικού προσωπικού 
ε) Κλάδος ΥΕ Ανθοκομίας-Κηπουρικής 
Άρθρο 20 

Διάκριση θέσεων κατά κατηγορίες και κλάδους 

1. Οι θέσεις των μονίμων υπαλλήλων του Τεχνολογικού 
Εκπαιδευτικού Ιδρύματος (Τ.Ε.Ι.) Θεσσαλονίκης κατανέμο- 
νται κατά κατηγορία και κλάδο και διαβαθμίζονται ως εξής: 

Α. Κατηγορία Πανεπιστημιακής Εκπαίδευσης (ΠΕ) 


1. Κλάδος ΠΕΔιοικητικού-Οικονομικού 

2. Κλάδος ΠΕ Γεωτεχνικός 

3. Κλάδος ΠΕ Πληροφορικής 

4. Κλάδος ΠΕ Ιατρών Παθολόγων 

5. Κλάδος ΠΕ Φιλολογικού 

6. Κλάδος ΠΕ Πολιτικών Μηχανικών 

7. Κλάδος ΠΕ Ηλεκτρολόγων 

8. Κλάδος ΠΕ Μηχανολόγων 

9. Κλάδος ΠΕ Αρχιτεκτόνων Μηχανικών 

10. Κλάδος ΠΕ Ψυχολόγων 

11. Κλάδος ΠΕ Νομικών 

12. Κλάδος ΠΕ Βιβλιοθηκονομίας 

13. Κλάδος ΠΕ Επικοινωνίας και Μ.Μ.Ε. 


θέσεις (32) τριάντα δύο με βαθμό ΔΆ' και μία (1) προσωρινή 
θέσεις δύο (2) με βαθμό Δ'-Α' 
θέσεις τρεις (3) με βαθμό Δ'-Α' 
θέση μία (1) με βαθμό Δ'-Α' 
θέση μία (1) με βαθμό Δ'-Α' και μία (1) προσωρινή 
θέσεις δύο (2) με βαθμό Δ'-Α' 
θέσεις δύο (2) με βαθμό Δ'-Α' 
θέσεις δύο (2) με βαθμό Δ'-Α' 
θέση μία (1) με βαθμό Δ'-Α' 
θέση μία (1) με βαθμό Δ'-Α' 
θέση μία (1) με βαθμό Δ'-Α' 
θέση μία (1) με βαθμό Δ'-Α' 
θέσεις δύο (2) με βαθμό Δ'-Α' 

Β. Κατηγορία Τεχνολογικής Εκπαίδευσης (ΤΕ) 

1. Κλάδος ΤΕ Διοικητικού-Λογιστικού θέσεις σαράντα (40) με βαθμό Δ'-Α' και τρεις (3) προσωρινές 

2. Κλάδος ΤΕ Τεχνολογικών Εφαρμογών θέσεις επτά (7) με βαθμό Δ'-Α' και πέντε(5) προσωρινές 

3. Κλάδος ΤΕ Νοσηλευτικής θέσεις δύο (2) με βαθμό Δ'-Α' 

4. Κλάδος ΤΕ Τεχνολόγων Γεωπονίας θέσεις οκτώ (8) με βαθμό Δ'-Α' 

5. Κλάδος ΤΕ Πληροφορικής θέσεις επτά (7) με βαθμό Δ'-Α' 

6. Κλάδος ΤΕ Βιβλιοθηκονομίας θέσεις εννέα (9) με βαθμό Δ'-Α' και μία (1 )προσωρινή 

7. Κλάδος ΤΕ Γραφικών Τεχνών &ΚαλλιτεχνικώνΣπουδώνθέσεις δύο (2) με βαθμό Δ'-Α' 

8. Κλάδος ΤΕ Ηλεκτρονικών Μηχανικών θέσεις τρεις (3) με βαθμό Δ'-Α' 

9. Κλάδος ΤΕ Τεχνολόγων Τροφίμων θέσεις μία (1) με βαθμό Δ'-Α' 

10. Κλάδος ΤΕ Ανθοκομίας-Κηπουρικής θέσεις μία (1) με βαθμό Δ'-Α' 

11. Κλάδος ΤΕ Διατροφής και Διαιτολογίας θέσεις μία (1) με βαθμό Δ'-Α' 

Γ. Κατηγορία Δευτεροβάθμιας Εκπαίδευσης (ΔΕ) 

1. Κλάδος ΔΕ Τηλεφωνητών θέσεις τρεις (3) με βαθμό Δ'-Α' 

2. Κλάδος ΔΕ Ανθοκομίας-Κηπουρικής θέσεις δύο (2) με βαθμό Δ'-Α' και μία (1) προσωρινή 

3. Κλάδος ΔΕ Διοικητικών Γραμματέων θέσεις πενήντα (50) με βαθμό Δ'-Α' και δεκαεννέα (19) προσωρινές 

4. Κλάδος ΔΕ Τεχνικού θέσεις δέκα οκτώ (18) με βαθμό Δ'-Α'και τρεις (3) προσωρινές 

5. Κλάδος ΔΕ Χειρ. Μηχ. Αναπαραγωγής θέσεις τρεις (3) με βαθμό Δ'-Α' και μία (1) προσωρινή 

Δ. Κατηγορία Υποχρεωτικής Εκπαίδευσης (ΥΕ) 

1. Κλάδος ΥΕ Προσωπικού Καθαριότητας θέσεις δέκα εννέα (19) με βαθμό Ε'-Β'και οκτώ (8) προσωρινές 

2. Κλάδος ΥΕ Φυλάκων-Νυκτοφυλάκων θέσεις έξι (6) με βαθμό Ε'-Β' και τέσσερις (4) προσωρινές 

3. Κλάδος ΥΕ Σταυλιτών θέσεις τέσσερις (4) με βαθμό Ε'-Β' 

4. Κλάδος ΥΕ Βοηθητικού Προσωπικού θέσεις επτά (7) με βαθμό Ε'-Β' και τρεις (3) προσωρινές 

5. Κλάδος ΥΕ Ανθοκομίας-Κηπουρικής θέση μία (1) με βαθμό Ε'-Β' και μία (1) προσωρινή 


2. Πέραν των ως άνω διαβαθμιζόμενων θέσεων διαβαθ¬ 
μίζονται στο βαθμό του Διευθυντή οι ακόλουθες θέσεις 
εκτός βαθμολογικής κλίμακας, ως εξής:. 

α) Δύο (2) θέσεις των κλάδων ΠΕ Διοικητικού-Οικονομι- 
κού ή ΤΕ Διοικητικού -Λογιστικού 
β) Μία (1) θέση των κλάδων ΠΕ Πολιτικών Μηχανικών ή 
ΠΕ Μηχανολόγων ή ΠΕ Αρχιτεκτόνων Μηχανικών ή ΠΕ 
Ηλεκτρολόγων ή ΠΕ Τεχνολογικών Εφαρμογών. 

γ) Μία (1) θέση του κλάδου ΠΕ Βιβλιοθηκονομίας ή ΠΕ 
Διοικ.- Οικ. ή ΤΕ Βιβλιοθηκονομίας. 

Άρθρο 21 

Προσόντα διορισμού 

Προσόντα διορισμού σε θέσεις μόνιμου προσωπικού 
του προηγουμένου άρθρου είναι τα κατά περίπτωση προ- 
βλεπόμενααπότο Π.Δ. 50/2001 «Καθορισμός προσόντων 
διορισμού σε θέσεις φορέων του δημοσίου τομέα (39 Α'). 

Άρθρο 22 

Προσωπικό Ιδιωτικού Δικαίου 

Οι υφιστάμενες θέσεις κατά κατηγορία και κλάδουςτου 
υπηρετούντος προσωπικού με σχέση εργασίας ιδιωτικού 
δικαίου αορίστου χρόνου είναι οι εξής: 


Προσωρινές θέσεις ιδιωτικού δικαίου αορίστου χρόνου 

1. Κατηγορία Πανεπιστημιακής Εκπαίδευσης (Π.Ε.) 

α) Κλάδος ΠΕ Νομικού θέση 1 

2. Κατηγορία Υποχρεωτικής Εκπαίδευσης (Υ.Ε.) 

α) Κλάδος ΥΕ Επιμελητών θέση 1 

β) Κλάδος ΥΕ Νυκτοφυλάκων θέση 1 

γ) Κλάδος ΥΕ Προσωπ. Καθαριότητας θέσεις 12 

Άρθρο 23 

Προϊστάμενοι Οργανικών Μονάδων 

Οι Προϊστάμενοι των οργανικών διοικητικών μονάδων 
ορίζονται σύμφωνα μετις διατάξεις του κεφ. Δ', άρθρα 80 
και επόμενα του Ν. 2683/1999 (ΦΕΚ19 Α'). 

Άρθρο 24 

Πρϊστάμενοι Διευθύνσεων 

1. Των Διευθύνσεων Διοικητικού, Οικονομικού, 

προΐστανται υπάλληλοιτων κλάδων ΠΕ Διοικητικού-Οικο- 
νομικού ή ΤΕ Διοικητικού-Λογιστικού . 

2. Της Διεύθυνσης Τεχνικών Υπηρεσιών προΐσταται 
υπάλληλος των κλάδων ΠΕ Πολιτικών Μηχανικών ή ΠΕ 
Μηχανολόγων ή ΠΕ Αρχιτεκτόνων Μηχανικών ή ΠΕ Ηλε¬ 
κτρολόγων ή ΤΕ Τεχνολογικών Εφαρμογών. 




6062 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


3. Της Διεύθυνσης Συντονισμού Σπουδών, Εκδόσεων 
και Βιβλιοθήκης προΐσταται υπάλληλος του κλάδου ΠΕ 
Βιβλιοθηκονομίας ή ΠΕ Διοικητικού-Οικονομικού και εφ’ 
όσον δεν υπάρχει υπάλληλος των κλάδων αυτών υπάλλη¬ 
λος των κλάδων ΤΕ Βιβλιοθηκονομίας. 

Άρθρο 25 

Προϊστάμενοι Τμημάτων 

1. Των Τμημάτων των Διευθύνσεων Διοικητικού και 
Οικονομικού, των τμημάτων Σπουδών και Σπουδαστι¬ 
κής Μέριμνας της Διεύθυνσης Συντονισμού Σπουδών, 
Εκδόσεων και Βιβλιοθήκης, του αυτοτελούς τμήματος 
Ερευνητικών Προγραμμάτων, της Γραμματείας Προέ¬ 
δρου - Αντιπροέδρων και Γενικού Γραμματέα, των 
Γρα μ μ ατει ώ ν τω ν Σχολών κα ι των Τμ η μάτων κα ι των Αυ¬ 
τοτελών Τμημάτων Γραμματείας των Παραρτημάτων 
Κιλκίς και Μουδανιών προΐστανται υπάλληλοι των κλά¬ 
δων ΠΕ Διοικητικού-Οικονομικού, ή ΤΕ Διοικητικού-Αογι- 
στικού ή ΔΕ Διοικητικών Γραμματέων. 

2. Του Τμήματος Μελετών και Κατασκευών της Διεύ¬ 
θυνσης Τεχνι κών Υπηρεσιών προΐσταται υπάλληλος του 
κλάδου ΠΕ Μηχανικών ή ΠΕ Αρχιτεκτόνων Μηχανικών ή 
ΤΕ Τεχνολογικών Εφαρμογών. 

3. Του Τμήματος Συντήρησης της Διεύθυνσης Τεχνι¬ 
κών Υπηρεσιών προΐσταται υπάλληλος του κλάδου ΠΕ 
Μηχανολόγων ή ΠΕ Ηλεκτρολόγων ήΤΕ Τεχνολογικών 
Εφαρμογών ή ΤΕ Ηλεκτρονικών Μηχανικών. 

4. Του Αυτοτελούς Τμήματος Πληροφορικής προΐσταται 
υπάλληλος κλάδου ΠΕ Πληροφορικής ή ΤΕ Πληροφορικής. 

5. Του Τμήματος Βιβλιοθήκης της Διεύθυνσης Συντο¬ 
νισμού Σπουδών, Εκδόσεων και Βιβλιοθήκης προΐστα- 
ται υπάλληλος του κλάδου ΠΕ Βιβλιοθηκονομίας ή ΤΕ Βι¬ 
βλιοθηκονομίας. 

6. Του Τμήματος Εκδόσεων της Διεύθυνσης Συντονι¬ 
σμού Σπουδών Εκδόσεων, και Βιβλιοθήκης προΐσταται 
υπάλληλος του κλάδου ΠΕ Βιβλιοθηκονομίας ή ΤΕ Γρα¬ 
φικών Τεχνών και Καλλιτεχνικών Σπουδών. 

7. Του Τμήματος Διασύνδεσης και Πρακτικής Άσκη¬ 
σης της Διεύθυνσης Συντονισμού Σπουδών, Εκδόσεων 
και Βιβλιοθήκης προΐσταται υπάλληλοι του κλάδου ΠΕ 
Ψυχολόγων ή ΠΕ Διοικητικού-Οικονομικού. 

8. Του Αυτοτελούς Τμήματος Δημοσίων και Διεθνών 
Σχέσεων προΐσταται υπάλληλος του Κλάδου ΠΕ Επικοι¬ 
νωνίας και Μ.Μ.Ε.. 

9. Του Αυτοτελούς Τμήματος Περίθαλψης και Κοινω¬ 
νικής Μέριμνας προΐσταται υπάλληλος Κλάδου ΠΕ Ια¬ 
τρών Παθολόγων ή ΠΕ Ψυχολόγων ή ΤΕ Νοσηλευτικής ή 
ΤΕ Τεχνολογίας τροφίμων. 

10. Του Αυτοτελούς Τμήματος Αγροκτήματος 

προΐσταται υπάλληλος του κλάδου ΠΕ Γεωτεχνικός ή ΤΕ 
Τεχνολόγων Γεωπονίας. 

Άρθρο 26 

Προϊστάμενοι Γ ραφείων 

1. Των Αυτοτελών Γ ραφείων Εκδόσεων και Βιβλιοθη¬ 
κών των παρ/των Κιλκίς και Μουδανιών προΐστανται 
υπάλληλοιτου κλάδου ΠΕ Βιβλιοθηκονομίας ή ΤΕ Βιβλιο¬ 
θηκονομίας. 

2. Των αυτοτελών Γ ραφείων συντήρησηςτων Παρ/των 
Κιλκίς και Μουδανιών προΐστανται υπάλληλοι του κλάδου 
ΠΕ Μηχανολόγωνή ΠΕ Ηλεκτρολόγων ή ΤΕ Τεχνολογικών 
Εφαρμογών ή ΤΕ Ηλεκτρονικών Μηχανικών. 


Άρθρο 27 

Αναπλήρωση Προϊσταμένων 

Η αναπλήρωση προϊσταμένων των οργανικών μονάδων 
όταν απουσιάζουν, κωλύονται ή δεν υπάρχουν γίνεται 
σύμφωνα με τη διαδικασία που ορίζουν οι διατάξεις του 
άρθρου 97του Ν. 2683/1999 (ΦΕΚ 19Ά) και του άρθρου 
29 αρ. 2του Ν. 2738/1999 (ΦΕΚ 180 Ά). 

ΜΕΡΟΣ ΤΡΙΤΟ 

ΜΕΤΑΒΑΤΙΚΕΣ ΔΙΑΤΑΞΕΙΣ 

Άρθρο 28 

Κατάργηση προσωρινών θέσεων 

Οι προσωρινές θέσεις μονίμων και με σχέση εργασίας 
ιδιωτικού δικαίου υπαλλήλων που υφίστανται κατά τη δη¬ 
μοσίευση του παρόντος καταργούνται, όταν κενωθούν με 
οποιοδήποτε τρόπο. 

Άρθρο 29 

Κατάταξη προσωπικού 

1. Οι κατά τη δημοσίευση του διατάγματος αυτού 
υπηρετούντες μόνιμοι υπάλληλοι συμπεριλαμβανομέ¬ 
νων και όσων υπηρετούν σε προσωρινές θέσεις κατα¬ 
τάσσονται αυτοδικαίως στους προβλεπόμενους από 
τον οργανισμό αυτό αντίστοιχους κλάδους. Ειδικά οι 
υπηρετούντες υπάλληλοι των κλάδων ΔΕ Διοικητικού- 
Λογιστικού και ΔΕ Δακτυλογράφων και Στενογράφων 
κατατάσσονται στον κλάδο ΔΕ Διοικητικών Γ ραμματέ¬ 
ων. 

2. Το προσωπικό που κατά τη δημοσίευση του δια¬ 
τάγματος αυτού υπηρετεί σε οργανικές θέσεις ιδιωτι¬ 
κού δικαίου αορίστου χρόνου παραμένει στις αντίστοι¬ 
χες θέσεις που προβλέπονται στον παρόντα οργανι¬ 
σμό. 

3. Το προσωπικό που κατά τη δημοσίευση του διατάγ¬ 
ματος αυτού υπηρετεί σε προσωρινές θέσεις ιδιωτικού 
δικαίου αορίστου χρόνου παραμένει στις προσωρινές αυ¬ 
τές θέσεις της αντίστοιχης ειδικότητας. 

Άρθρο 30 

Καταργούμενες διατάξεις 

Κάθε γενική ή ειδική διάταξη που αντίκειται ή ρυθμίζει 
διαφορετικά τα θέματα που διέπουν τον Οργανισμό αυτό 
καταργείται. 

Άρθρο 31 
Έναρξη Ισχύος 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
Διατάγματος. 

Αθήνα, 28 Νοεμβρίου 2002 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΑΠΟΚΕΝΤΡΩΣΗΣ 

ΓΕΩΡΓΙΟΣ ΦΛΩΡΙΔΗΣ ΣΤΑΥΡΟΣ ΜΠΕΝΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΝΙΚΟΣ ΓΚΕΣΟΥΛΗΣ 

ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 6υι·ο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θιιγο για κάθε επιπλέον σελίδα. 

Σε μορφή θθ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευκο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοπι για δημοσιεύματα μετά το 1994 καθορίζεται σε 30 βυΐΌ ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 βυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙηΙεπιβΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θϋΓΟ 

ΘϋΓΟ 

ΘϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' καιλ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 θυΓΟ ανα έτος παλαιοτητας και κατα τεύχος 





* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐβΓηβΙ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 




Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































